Pedro Zarrabeitia Miñaur / Estelas discoidales de Euskal Herria liburuaren egilea - Elkarrizketa - Euskonews\nPedro Zarrabeitia Miñaur (Bilbo, 1939)\nEuskal argazkilaria ezaguna da argazkilaritza artistikoaren esparruan kolorea landu duelako, sarritan etnografiara hurbilduz, eta aditua da irudietan prozedura kimikoak, plastikoak eta digitalak erabiltzen. Industri Ingeniaritzan doktorea da, eta 1969. urtean ekin zion argazkilaritzari Bilboko Vizcaya Club de Cine-Foto elkartean, betiere argazkilaritza amateurraren eremuan.\n1977. urtean Irudi Taldea sortu zuen Getxoko beste argazkilari batzuekin batera, 80ko hamarkadan euskal argazkilaritzaren suspertzaile izan zena. Elkarteko lehendakari izan zen hainbat urtetan. Bilboko Arte Eder Museoan erakusketa egin duen lehen argazkilaria da, 1980. urtean hain zuzen. Kolorea ardatz duten lanen bilduma erakutsi zuen. Gerora erakusketa ugari egin ditu Euskal Herriko hainbat aretotan eta baita Espainiako hiriburu nagusietan ere. Gainera, Montrealen (Quebec) eta Chicagon, Denverren eta Renon (AEB) erakutsi ditu bere lanak. Hainbat sari irabazi ditu, Estatu mailakoak eta nazioartekoak. 1984. urtean Eusko Jaurlaritzak antolatutako Quebec-en eta Euskadiren arteko kultura-trukean hartu zuen parte.\n1987an Argazkilaritzako Artista titulua (AFIAP) jaso zuen Argazkilaritza Artearen Nazioarteko Federazioaren eskutik, eta Paisaje triste (Paisaia goibela) izeneko bere lana erakunde horrek Genevan duen Argazkilaritzako Bilduma Historikoan dago. 1994an Espainiako Argazkilaritza Sarirako izendatu zuen Argazkilaritza Konfederazioak.\nHaren lanak hainbat erakundetan daude, besteak beste, Bilboko Arte Eder Museoa, Euskal Museoa, Donostiako San Telmo Museoa, Zarauzko Photomuseum, Lugoko Museoa, Reusekoa, Gipuzkoako Argazkilari Elkartea, Bilbao Bizkaia Kutxa, Bilboko Udala edota Getxokoa, eta baita ere hainbat bilduma pribatutan.\nEuskal etnografiaren esparruan azken aldian egin dituen lanen emaitza da Estelas discoidales de Euskal Herria liburua, euskal arte herrikoia adierazten duten monumentuen gaiari helduz Euskal Herriko lurralde historiko guztiak kontuan hartu dituen lehen liburua. 5.000 argazki baino gehiagoren bidez landu duen ikerlana jaso du bertan.\nPedro Zarrabeitia Miñaur / Estelas discoidales de Euskal Herria liburuaren egilea\n"Euskal Herrian 3.000 hilarri baino gehiagoren kokapenaren berri dugu, eta litekeena da beste horrenbeste galduta edo lurperatuta egotea"\nPedro Zarrabeitia argazkilaria eta industri ingeniaria da, eta euskal etnografia eta artea ditu zaletasun. Hilobi-monumentuei buruzko liburua argitaratu berri du, Estelas discoidales de Euskal Herria (Pamiela), non diziplina horietako batzuk landu dituen. Bere burua argazkilari profesionaltzat hartzen ez badu ere, Zarrabeitiak 30 urtetik gora daramatza argazkiak egiten, eta berak dioenez, “euskal estetikaren” bila.\nZer dela-eta disko-formako hilarriei buruzko liburua? Hilobi-monumentuen gaian zerk erakarri zintuen? Zertan datza haien edertasuna?\nArgazki-lanetan euskal estetika bilatu izan dut beti, gaiak aukeratzerakoan, kolorean edota sentimenduan. Iparrorratz horrekin disko-formako hilarrietara iritsi naiz ezinbestean, eta gaur egun horiek aurki litezkeen lekuetara ere, hala nola, Nafarroara eta Iparraldeko lurraldeetara, horiek baitira Euskal Herriaren antzinako sineskeren eta tradizioen sorleku eta babestoki. Euskal Herriko lurralde historiko guztietako hilarrien inbentarioa jasotzen duen libururik ez zegoenez, eta biltzen joan nintzen dokumentazioa horren garrantzitsua zela ikusita, liburu-forma eman behar niola erabaki nuen, gure herriaren kultur ondare horren berri emate aldera.\nSinbologia astraleko antzinako hileta-errituekin lotutako esanahia izateaz gain, disko-formako hilarrietan Euskal Herriaren historiaren hainbat alderdiren kronikak ditugu harrian idatzita, 2.000 urte baino gehiago hartzen dituztenak. Haien edertasuna misterioan datza, grabatuen harmonian eta orekan, argi eta itzalen jokoan, ikurren bariazioetan, abstrakzioetan eta originaltasunean.\nEstelas discoidales en Euska Herria, Pedro Zarrabeitia.\nZenbat denbora eman duzu hilarriok bilatzen, argazkiak ateratzen eta aztertzen?\nSei urtez Euskal Herriko lurralde guztietako 270 herritan izan naiz, eta landa-lana eta ikerketa, marrazkiak eta sailkapen-lana uztartu ditut.\n4.500 hilarriren argazkietatik 1.150 sartu dituzu liburuan. Zein irizpiderekin egin duzu aukeraketa?\nHilarri gehienak bi aldetatik daude grabatuta, aurrealdetik eta atzealdetik. Aurrealdean marrazki nagusia azaltzen da. Atzealdean marrazki bera ageri da, edo gurutze soila, edo monogramaren bat, zonaldeen arabera, eta sistematikoki errepikatzen da. Kontuan hartu dudan irizpidea izan da beti marrazki nagusia aukeratzea eta guztiak ezberdinak izatea. Era berean, lehentasuna eman diet gizakien, animalien eta lanbideen irudiei, ezohikoak eta erakargarriak direlako.\nZenbat hilarri daude gaur egun Euskal Herrian? Non aurkituko ditugu?\nEuskal Herrian 3.000 hilarri baino gehiagoren kokapenaren berri dugu: 2.000 inguru hilerrietan, elizetan, monasterioetan eta ermitetan daude; 400 bat bertako museoetan dituzte; eta gainontzekoak bilduma pribatuetan dira. Lurraldeka, gutxi gorabehera 2.000 hilarritik gora egongo dira Iparraldean, 900 Nafarroan eta 100 inguru Araban, Bizkaian eta Gipuzkoan. Litekeena da beste 3.000 bat galduta edo lurperatuta egotea.\nBa al da besteak baino interesgarriagoa iruditu zaizun hilarririk?\nBata bestearen atzetik aipatuko nituzke, gelditu gabe. Horrela, bat-batean, honako hauek aipagarriak direla uste dut: Emerandokoa, Bizkaian, Euskal Herriko hilarri ederrenetakoa eta zaharrenetakoa; Ligi-Athereiko emakume dantzariena, Zuberoan; Santakarako hanka birakariena, Nafarroan; Tulebraseko monasterioko durbanteduna; filigrana geometrikoak dituztenak, Erdi Aroko Nafarroakoak; gurutzerik gabeko gurutziltzatuarenak, Orotz-Betelun eta Abaurregainan; hankarik gabeko hegaztienak, Lapurdin; Argiñetako hilarriak, Bereteretxeko gurutzea, Etxebarren; Garruzeko pilotaria; eta beste asko aipatuko nituzke, liburuan koloreztatuta azaltzen diren 835ak esan arte.\nEstelas discoidales de Euskal Herria liburua ez da hilarriei buruz argitaratu den lehen lana...\nDisko-formako hilarrien ikerketan badira funtsezkoak diren bi lan, baina Iparraldea bakarrik hartzen dute kontuan: Louis Colásen La Tombe Basque (1924) eta Barandiaranen Estelas funerarias del País Vasco, 1970ean argitaratua lehenengoz eta 1981ean bertsio zabalagoan plazaratu zena. Izan ere, nire lana bi lan horien berrikuspen zabala da, azaldu diren dokumentu berriak eta desagertu diren beste batzuk jaso baititut.\nAipatu dituzun lanekin alderatuta zure liburuak baditu berritasunak...\nEuskal Herrian argitaratu diren liburuen artean lehenengoa da zazpi lurralde historikoak kontuan hartzen dituena. Gainera, hilarrien marrazki gehien biltzen dituena da, eta lehenengoz, koloretan marraztutako hilarriak jasotzen ditu, eta beraz, errazagoa da haien marrazkiak interpretatzea. Data duten 100 hilarriren bilduma kronologikoki sailkatuta eskaintzen duen lan bakarra da. Azkenik, sistematikoki kapituluetan (12) antolatutako lehen liburua da, hilarrien munduko alde interesgarrienak jasotzen dituena.\nAmenduzeko (Nafarroa Behera) hilarria.\nArgazkia eta marrazkia Pedro Zarrabeitia.\nZein esanahi eta garrantzi dute Euskal Herriko hilarriek?\nDisko-formako hilarria hileta-monumentu artistikoa da, hasieran sinbologia astrala zuena eta gerora astral eta kristaua; Antzinako Baskonian eta Nafarroako Erreinuan landu zuten, hau da, Euskal Herria historikoan, gure garaiaren aurretik eta gaur egunera arte. Euskal Herriaren historiaren 2.000 urteko kronika da, harrian idatzia, bertako errituen, erlijio-sineskeren, gizarte-ohituren, hizkuntzaren eta arte-adierazpenaren isla, mezua mendeetan aldatzen ez den formazko eta materialezko euskarrian gorde duena. Munduaren alde honetan dagoen bilduma bakarra eta aparta da, 3.000 hileta-monumentu artistiko baino gehiago baititugu.\nHori guztiagatik, Euskal Herriko disko-formako hilarrien multzoa gure Herriak Gizateriaren ondareari egin dion ekarpenik handiena da, euskararekin eta Paleolitoko labar-pinturekin batera.\nZer esanahi dute marrazkiek?\nHilarrien marrazkietan hainbat kategoria daude:\nSinbologia astraleko marrazkiak: eguzki-ikur guztiak, zirkuluak, gurpilak, triskelak, horzdun koroak, izarrak, ilargiak, lauburuak, etab. Sinbologia kristaua erakusten duten marrazkiak: era guztietako gurutzeak, grekoak, latinoak, maltakoak, lis-loredunak, birgurutzatuak, etab. Errepresentazio figuratiboak: giza irudiak, animalienak, lanbideenak, etab. Jesus eta Mariaren monogramak, izenak eta datak. Irudi geometrikoak: pentalfak, hexapetaloak, Salomonen zigiluak, izar itxurako poligonoak, etab., eta esanahiaren aldetik ikur babesleak, esoterikoak edo besterik gabe dekoraziozkoak dira.\nLigi-Athereiko (Zuberoa) hilarria.\nBilboko Arte Eder Museoan erakusketa egin duen lehen argazkilaria zara, hori duela hiru hamarkada. Ordutik nola aldatu da zure lana, zure teknika?\nBetidanik argazkilari amateurra izan naiz, eta beraz, neure estiloarekin lan egiteko aukera izan dut, intuizioz, inongo modari lotu gabe, nahi izan dudana eginaz, eta horrela jarraitzen dut. Teknikari dagokionez, lehen asmakuntzetan ibili beharra zegoen, ia dena egiteko baliabideak probatzen, eta orain hori guztia digitalki konponduta dago. Dena da errazagoa eta azkarragoa, baina lanaren funtsa berbera da.\nZein toki du argazkigintzak artearen munduan gaur egun?\nDuela 25 urte esan nuen pinturaren etorkizuna argazkilaritza dela. Urtero ARCOtik osteratxoa egin eta azken proposamenak ikustea besterik ez dago. Eta bestalde, iraganaren argazkilaritza erreferentzia garrantzitsua da artearen munduan.\nHurrengo egitasmoan murgildu al zara?\nHilarrien inguruko lana osatzen jarraituko dut, inguruko erregioetara zabalduz, eta nire bi web orriak lantzen segituko dut, argazkilaritzari buruzkoa den pz.fotografiavasca.com, eta hilarriak ardatz dituen estelasdiscoidales.com.


Nola nahi duzu gizon baten lehenengo data?\nPsikologo txantxa: gizon batek 30 segundotan hartzen du emakumearen ideia orokor bat lortzeko, eta bost urte gehiago lehen inpresioa desagerrarazteko. Horrek esan nahi du ez dugula akatsik egiteko eskubidea. Nola nahi duzu gizon baten lehen data eta zer egin behar duzun?\nIle kolore naturala ikusgarria izan daiteke\nJakina, zure bizitza aldatzeko modurik errazena ile kolorea da. Beraz, emakume ia guztiek uste dute. Izan ere, 8 tonu ezberdineko ilea zuritu naturala eta kolore ezberdinetako kolorerik ezin du ematen. Horregatik, luxuzko itxura ona du, ilea distiratsua eta ez margotua. Jakina, adinaren arabera, ilea grisaren gainean margotzeko beharra dago. Kasu honetan, koloratzaile askok ume bat izan zenuen ile-itzala berdintzeko aholkatzen zaie. Maiz helduen ilea baino 2 tonu gehiago da arinagoa. Baina kolore kardinalaren aldaketa urrats larria da. Akatsik handiena apaindegira iritsiko da eta esan: "Bere berea nahi dut". Kolorista batek faktore asko hartu behar ditu kontuan: ilearen itzal naturala ez ezik, begien kolorea, larruaren itzala ere.\nBide batez! Emmanuelle Bear, hark rubia bezala ikusten zuelakoan, film berriaren brunette bihurtu zen Christopher Robin ile-apaindegi paregabe famatuaren gidaritzapean. "Nire itzal naturala hurbildu nintzen eta orain benetakoa sentitzen dut. Baina gaztaina ez da hain erraza janztea: makillaje gutxiago behar duzu, arropa tonu gutxiago. Guztia aldatu behar nuen: armairu bat, kosmetika ", dio aktoresak.\nEstilistak esaten dien "ez" iltze-diseinu atsegina. Gizonak baieztatu: iltzetako irudi artistikoak uxatzen dituzte. Baina eskuak eta hatzak ondo prestatuak, oso garrantzitsua da! Manikura gorri, borgoña, urdin beltzak edo are beltzen tonu guztiak erabiltzeko. Frantsesa oso garrantzitsua da, baina ahate luzeak ahaztu. Bernizak apur bat zuritzen hasten den unean, edo cuticle itxura apur bat, orduan manikura eguneratzeko ordua da.\nAromas gozoak dira gehien erakargarriak\nZuk bereizten zaituen usainek zure gustura gidatzen dituztenei seguru egiten zaie, aukeratzen duzue, gehien tentagarria da. Perfume zure nortasunaren jarraipena izan behar da, seduzioa zeure adierazpena baita. Perfumeak konbinazio egokia bakarrik aurkitu beharko luke. Emakumeak fruta usain gozoko nekatuta daude eta zerbait berriak, naturalak, freskoak eta puruak nahi dituzte. Kolonizazio ia guztietan, zitrikoen freskoek lehen rola jokatzen dute: limoi, laranja, mandarina eta bergamot. Ez "throttle" gehiegi, askoz pikantea usainarekin azala elkartzen denean, "harrapatu" bakarrik hurbil.\nBi kilo gehigarri horiek oso hondatu egiten naute\nEz zaitez zintzilik! Zientzialariek uste dute emakumezko gehiegizkoa ez dela sekula gizonezko sexu ikur bihurtu. Ez dute aparteko kilo pare hau nabaritzen, horrek pozoitzen ditu gure bizitza! Esate baterako, uda honetan egindako kontzertuen ondoren, emakume guztiek aho batez Madonna-ko kirol-gorputz harrigarria miresten zuten, baina gizonak Britney-era bozkatu zuten, eta gure emakumearen iritzien arabera, zalantzarik gabe, ez luke minik kilo batzuk bota. Beraz, ez begiratu zeure burua oso kritikoa. Azpimarratu zure alderdi erakargarria: hankak lerdena, eskuz finkatua edo sabela eder bat. Bide batez! Azal bigun eta leuna oso erakargarria da - kontuan hartu gizonen% 70. Sagar omega-3 eta omega-6 aberatseko dieta-elikagaietan sartzea, ez ahaztu exfoliazio astunak, ez ahaztu larruazala zaintzeko. Oihal leunagoa lortzeko, gorputz krema hidratatzailea nahastu daiteke.\nZure ametsetako gizonaren bihotza irabazteko arauak\nBlind ikusten, eta ondoren, sentimendu atseginak bakarrik jarraituko du\nEstranger batekin komunikazio birtuala\nZergatik nahi duzue korrespondentzia?\nNola lagun dezakezun musikari bat lasaia?\nEgunkari iragarkien datazio erreala\nGizon flirting nola aitortu\nMakario Jimenez podioaren modeloen atalean, eta logikoa da, laster amaituko da!\nZer kosmetikoak izarrak erabiltzen dituzten\nHistoria de la rueda: La Nature de Chaumet bildumako bitxiak\nPastel "El Enchantress"\nHaurdunaldia nola ezagutu?\nNola aukeratu ile burdin bat?\n2017 Urte Berriko entsaladak oso sinpleak eta gozoak dira oilaskoarekin, maionesa gabe crackers. Urteberriko entsaladak: errezetak jai-menuarekin argazki batekin\nIltzeak hautsita daude: zer egin?\nGabonetako Star Cookieak\nEkaterina Kopanova aktorea\nNola lotu bolero oihal puntuz\nPepper oilasko beteak\nNola gezurrezko eta desatsegina erretzeari erreakzionatu?\nEmozionala eta sorginduta: sorginaren irudia Halloween-era nola sortu\nPorru errea "Koroa"\nNola estresa kentzeko erretiratu nahi baduzu?\nGazta egiteko piperra


ELIKA Ganadería | Mixomatosia - ELIKA Ganadería\nMixomatosia untxiek jasaten duten gaixotasun biriko bat da; mixoma birus izeneko poxbirus batek eragiten du. Gaixotu egiten ditu untxi eta erbiak, bereziki, Europako untxiak, eta heriotza-tasa handia duen gaixotasun larri bat da. Nahitaez aitortu behar den animalia-gaixotasuna da, eta ez die gizakiei eragiten.\nGaixotasunak eragiten dituen ageriko sintomak mixoma izeneko larruazaleko koskor edo noduluak dira. Nagusiki, buruan, belarrietan eta genitalen inguruan eta uzkian agertzen dira, baina laborategiko diagnostiko bidez egiaztatu behar da.\nBatez ere arkakuso eta eltxoen bidez hedatzen da; izan ere, birusa irensten dute infektatutako animaliak ziztatzean, eta gero beste animalia sentikor batzuei transmititzen diete. Horrez gain, animaliatik animaliara ere transmititu daiteke zuzenean edo fomiteen kontaktu bidez (kutsatutako objektu bizigabeak).\nEtxeko untxiak kontrolatzeko neurri nagusia eltxoen aurka babestea da. Infekzioa agertzen bada, isolatu egin behar dira kutsatutako animaliak, beste animalia sentikor batzuetara hedatzea prebenitzeko.\nBadago mixomatosiaren aurkako txerto eraginkor bat.\n3. Nahitaez aitortu beharreko gaixotasuna da?\n4. Zer arrisku eragiten dio osasun publikoari?\n10. Erreferentziak eta legeria\nMixomatosia jatorri birikoko gaixotasun larri bat da, etxeko untxiei eta untxi basatiei eragiten diena.\nAgente kausala Poxviridae familiako eta Leporipoxvirus generoko DNA birus bat da. Poxbirus horri Mixoma birus ere esaten zaio.\nBirus horrek gaixotasun larri bat eragiten die untxi eta erbiei, bereziki Europako untxiari (Oryctolagus cuniculus). Heriotza-tasa handia du, eta gaixotutako animalien aurpegi eta gorputz-adarretan tumoreak agertzea eragiten du.\n2. Zeintzuk dira Gaixotzen diren espezieak?\nLagomorfoak, hau da, untxiak eta erbiak.\nAmeriketako untxia (Sylvilagus brasiliensis) jotzen da birusaren erreserborio naturaltzat, eta kutsatutako animaliek, oro har, ez dute sintomarik izaten.\nEuropako untxiak (Oryctolagus cuniculus) pairatzen du mixomatosia, izan etxekoa nahiz basatia. Oso gutxitan hauteman da Europako erbian (Lepus europaeus) eta birusaren material genetikoa Britainia Handia baino ez zen hauteman PCR bidez 2014an; alabaina, 2018ko udara arte ez zen inoiz hauteman erbi iberiarrean (Lepus granatensis).\nBai, OIEri eta Europar Batasunari nahitaez aitortu beharreko gaixotasuna da.\nMixomatosiak ez dio arriskurik eragiten osasun publikoari: ez da ZOONOSI bat, eta, hortaz, EZ dio gizakiari eragiten.\nAmerikan, Australian eta Europan dago. Orain arte ez da Asian, Hego Afrikan ez Zeelanda Berrian erregistratu.\nUntxiek pairatzen duten mixomatosia gaixotasun endemikotzat jotzen da Espainian, eta etxeko untxiek eta untxi basatiek pairatzen dute. 2018ko udara arte, ez zen inoiz mixomatosi-kasurik konfirmatu erbi iberiarrean, ez Europako erbian (eta birusaren material genetikoa Britainia Handia baino ez zen hauteman PCR bidez 2014an), ezta piornaleko erbian ere.\nEuropako untxi basatien arteko agerraldietan, hainbat kasu kliniko hauteman dira Europako erbietan, zenbait herrialdetan, besteak beste, Frantzian eta Irlandan, eta, berrikiago Britainia Handian.\nBirus hau Hego Ameriketako untxi basatietan du jatorria, eta Uruguayn isolatu zuten 1898an. Frantzian nahita sartu zuten 1952an, eta hortik Europa osora zabaldu zen. Australiara ere eraman zen 1950ean, bertakoak ez ziren untxien populazioa kontrolatzeko; izan ere, beren ugalketa-abiadura arriskuan jartzen ari zen bertako ugaztunen biziraupena.\nGaixotasunak mundu osoan duen agerraldiari buruzko informazio berriagoa eta eguneratuagoa jaso nahi izanez gero, OIEk munduko informazio zoosanitarioari buruz duen datu-basearen interfazea kontsultatu daiteke (WAHIS)\nBatez ere artropodo hematofagoen bidez hedatzen da, adibidez, arkakuso eta eltxoen bidez; izan ere, birusa irensten dute infektatutako animaliak ziztatzean, eta gero beste animalia sentikor batzuei transmititzen diete. Horrez gain, animaliatik animaliara ere transmititu daiteke zuzenean edo fomiteen kontaktu bidez (kutsatutako objektu bizigabeak).\nHonako hauek dira transmisio-bideak:\nFomiteen bidez: kaiolak eta kutsatutako tresnak, adibidez.\nBatez ere BEKTOREEN bidez: artropodo hematofagoen bidez, besteak beste, arkakusoak, eltxoak, akainak eta zorriak.\nAnimalia osasuntsu eta gaixoen arteko hurbileko kontaktuaren bidez: nagusiki, aerosolen bitartez (doministikuak eta eztulak)\nKutsatutako animaliekin kontaktuan egon diren pertsonen bidez.\nBirusa begiko, ahoko eta sudurreko jariatzeen bidez kanporatzen da.\nMixomatosiaren birusak hilabeteak iraun ditzake animalien gorpuetan tenperatura- eta hezetasun-baldintzak onak badira. Horrez gain, untxi basatien gordelekuetan ere aktibo egin daiteke luzaroan.\nMixomatosiaren eboluzioa 5 egun eta 3 aste bitartekoa izan ohi da, sintomak agertzen direnetik zenbatzen hasita.\nInkubazio-aldia 3 eta 6 egin bitartekoa izan ohi da (2 eta 15 egun bitartean irautera irits daiteke).\nZeinu klinikoak birusaren anduiaren eta untxiaren sentiberatasunaren araberakoak dira.\nEuropako untxietan gaixotasuna agertzeko bi modu identifikatu dira:\nModu klasikoa edo nodularra (akutua, azpiakutua eta kronikoa): untxietan zein erbietan, azaleko koskorrak edo noduluak, mixomak izenekoak, dira gaixotasunaren zeinu nabariak. Nodulu horiek hantura mesenkimatosoak dira, eta, batik bat, buruan, belarrietan, genitalen inguruan eta uzkian agertzen dira.\nLehenik infekzio-eremuan agertzen dira, hau da, begi eta genitalen inguruan; eta, aurrerago, bigarren mailako azal-lesioak garatzen dira buruan eta uzki‑genitaletan batez ere.\nBestelako zeinu kliniko eta lesioak, honako hauek izan daitezke:\nedemak buruan, lepoan eta uzki-genitaletan\nsudur-isuria eta disnea\nEra berean, immunosupresio larria gerta liteke, eta, ondorioz, bigarren mailako bakterio-infekzioak ager daitezke; hortaz, ohikoa izaten da pneumoniaren zeinuak izatea.\nGaixotasunak aurrera egin ahala, animalia gero eta makalago egoten da, eta pneumoniagatiko heriotza ohikoa izaten da 8 eta 15 egunetan, birusaren anduia patogenoenetan.\nGaixotasuna agertzeko hainbat modu daude, hurrengo kuadro klinikoak ager daitezke:\n48 orduko inkubazio-aldia du, azkar garatzen da eta heriotza eragiten du 7 egunetan.\nHonako zeinu hauek baino ez dira antzematen:\nblefaritisa edo betazalen hantura,\nAkutua: Likidoak pilatzen dira azalaren azpialdean, eta horrek hantura egiten du buruaren eta ahoaren inguruan (ezpainak, sudurrak eta betazalak barne).\nBelarrien hanturak barneko otitisa eragin dezake, eta oreka galdu eta mugitzeko arazoak ager daitezke.\nLesioak oso azkar garatzen dira, eta animalia itsu gera daiteke 24 ordutan.\nHonako zeinu hauek ere ager daitezke:\nkonbultsioak eta nerbio-sistema zentraleko beste sintoma batzuk (opistotonoak, asaldura).\nHamar eguneko epean hiltzen dira, odoljario eta konbultsioen ondorioz.\nKronikoa: gutxienetan agertzen da, modu akutua gainditzen duten animalietan. Animalia horiek honako zeinu hauek garatzen dituzte:\nblefarokonjuntibitisa eta begiko jario trinkoa, baita zornetsua ere,\nhantura eta edema belarrien oinarrien inguruan,\nlozorroa, anorexia, sukar altua eta disnea,\nmixomak agertzen dira,\nanimalia gehienak bi astera hiltzen dira. Gutxik bizirauten dute, eta horiek zeinuak desagertu eta 30 egunera suntsitzen dute birusa.\nModu atipikoa edo amixomatosoa (arnasa). Ez da hain ohikoa. Batik bat arnas-sintomatologia izaten du, eta mixomarik ez.\nInoiz gutxitan deskribatu izan da mixomatosia erbietan; baina, 2018ko udan, erbi iberiarrean (Lepus granatensis) antzeman zen, Andaluziako ehiza-barrutietan; baina, hedatu egin zen Aragoin, Gaztela-Mantxan, Gaztela eta Leonen, Valentziako Erkidegoan, Extremaduran, Balear Uharteetan, Madrilen eta Murtzian barrena. Kaltetutako ehiza-barruti askotan heriotza-tasa altua izan zen, eta, ondorioz, bertan behera utzi behar izan zen ehiza-aldia.\nEz da birus bera, baina bai oso antzekoa. Mixomatosiaren birus berri bat da, ha-MYXV izenekoa. Oso ezaugarri genetiko bereziak ditu, untxien birusarenak ez bezalakoak. Untxiaren birusaren mutazioen ondorio da, eta, mutazio horien ondorioz, gaixotasuna espezie batetik bestera igaro da. Mutazioak etengabe gertatzen dira naturan, eta horietako batzuk (besteak beste, ha-MYXV birusan gertatutakoak) ezaugarri berriak ematen dizkiete: kasu zehatz honetan erbiak infektatu eta horietan ugaltzeko gaitasuna.\nTriptikoa: mixomatosia erbietan- UNAC ETA MAPA\nGaixotasuna egiaztatzeko, laborategiko diagnostikoa egin behar da. Animalia horiek bat-batean hiltzen dira; hortaz, maiz diagnostikoa post morten egiten da, honako hauen bidez:\nLesioen biopsia eta birusa isolatzea, zelula-lerro egokietan birusaren kultiboa eginez.\nProba serologikoak. ELISA, bigarren mailako immunofluoreszentzia (IFI).\nMikroskopio elektronikoaren bidezko diagnostikoa.\nMixomatosiaren diagnostiko klinikoa erraz egiten da, gaixotasunak oso lesio adierazgarriak eragiten baititu. Azterketa anatomo-patologikoa egitean, agerian dauden azaleko lesioak ez ezik, linfoadenomegalia, mukosetako edema eta pulmonia-fokuak ere antzematen dira.\nEz dago berariazko tratamendurik.\nBada birusaren aurkako txerto bat, eta maiz erabiltzen da bi espezieetan.\nTxerto bizi birkonbinatua: mixomatosia eta untxiaren odoljario birikoa (Nobivac myxo-RHD) konbinatzen ditu. Immunitate egokia izaten da, eta aurkako erreakzioak izateko arriskua txikia.\nTxerto bizi indargabetu homologatuak. Horien antigenoa mixomatosiaren birusa da. Babes-maila handia izaten dute, baina erreakzioak eragiten dituzte; hau da, gaixotasuna edo sintometako batzuk.\nTxerto heterologoak. Shope fibromaren birus indargabetua izaten dute, eta immunitate gurutzatua eragiten dute. Eraginkortasun txikia izaten dute, baina ez dute erreakzio gogorrik eragiten.\nPrebentzioa eta kontrola:\nBektoreen kontrola: etxeko untxietan, birusa intsektuek barreiatzen dutenez, eltxoen aurkako babesa oso kontrol‑neurri sanitario garrantzitsua da.\nErosi berri diren untxiak koarentenan jartzea.\nKaiolak eta kutsatutako animalia batekin kontaktuan egon diren materialak behar bezala desinfektatzea (birusa ez da oso erresistentea ingurumenean eta sentsiblea da ohiko desinfektatzaileekiko).\nUntxi basatiak ez jartzea etxeko untxiekin batera; izan ere, basatiak infekzioarekiko erresistenteak eta transmisoreak izan daitezke.\nMixomatosiari buruzko informazioa- OIE\nMixomatosiari buruzko pdf-a- OIE\nMixomatosiari buruzko informazioa- MAPA\nUntxi-ustiategiak antolatzeko arauak ezartzen dituen 1547/2004 Errege Dekretua argitzeko oharra: Mixomatosiaren kalifikazio sanitarioa, kalifikazio sanitarioa mantentzea\nEguneratze data: 2021/01/21


Xiberoko dantza — dantzan.eus\nHemen zaude: Hasiera › Hemeroteka › Xiberoko dantza\nBeste proiektuen artean, Johañe Etxebestek Baküna Show dantza ikuskizunean parte hartu du. Azken emanaldiaren ondotik, ez zela besterik izanen uste ginuen, baina miarritzeko Maitaldiaren egitarauan agertu da berriz xiberotar dantzak oinarri dituen obra. Ligiarrarentzat, dantza unibertsala da, gorputz adierazpen bat, sentimenduak edota mezuak pasarazten dituena.\nEdozein dantzak zerbait adierazi, helarazi, nahi du. Johañe Etxebeste xiberotarrak, dantzari ezaugarri hauek atxikitzen dizkio: mezu bat, kultura batean oinarritua, eta horren helarazteko teknika berezi bat, gorputza tresnatzat hartuz. Harentzat, euskal dantza batetaz hitz egin dezakegu euskal kulturatik datorren heinean. Hau da, Euskal Herriko ohituretan oinarritzen delako. Egia da dantzek kontestu kulturaletan dutela haien jatorria; ihauterietan, pastoraletan, maskaradetan...\nDantzariak dioenez, Xiberoko dantzak bereziak baldin badira erabilitako teknikarengatik da. Horretan hainbat pausu definituak dira (figurak, jauzi egiteko eta mugitzeko manerak...). Nahiz eta kuadro batean mugatua den, askatasun haundia uzten die dantzari bakoitzari hauen interpretatzeko eta hori aberastasun haundia dela dio Johañe Etxebest-ek. Horrengatik ere, urratsen egiteko manera anitz aurkitu ditzazkegu dantza eskolen arabera.\nGehitzen du gaurko dantzaren arazo haundiena teknikari atentzio gehiegi emaiten dela, usu mezua eta kalitatea baztertuz. Dantzariek baita publikoak ere urratsak ea ongi eginak diren begiratzen dute, zangoei begira egonez. Ez dira orokorrean dagoen mezuaz jabetzen.\nMaskaradako barrikadetako dantzak, adibidez, desafioa agerrarazi behar du. Dantzariak haien arteko norgehiagokan aritu behar dira (nor goren jauzi egiten duen, zeinek urrats ederrena...), pastoraletako satan punduek ere birtuositatea dute mezutzat… Eta hau dantza eskoletan bazterrean utzia da, Etxebesten ustez, dantza bakoitzak helarazi behar duen mezua bigarren planoan geratzen da teknika bakarrik jorratuz.\nUrte asko behar dira dantza ikasteko eta momentuko ez da metodo amankomunik. Erakasle bakoitzak bere dantza eskoletan nahi duen edo ahal duen bezala egiten du. Urrats guziak ahoz ezagutuak dira, liburu batean bilduak izan gabe. Alimaleko lana baliteke hauen biltzeko eta transkribatzeko.\nDantza eskoletako beste arazo bat leike dantzari gehienak gaztaroan gelditzen dutela nahiz eta teknika oraindik ez barneratu. Johañeren arabera, urrats guziak ikasi ondoren da bakarrik plazerra hartzen, teknika menperatu ondotik du dantzariak interpretatzeko eta bereganatzeko ahalmena. Eta hau 20 urteak bete ondoren bakarrik gerta liteke.\nHala ere, batzuek segitzen dute dantzan eta hainbat proiektu kulturaletan parte hartzen dute.\nMaskarada bat. (Nicolas MOLLO)


Gure lurraren historia mapetatik sarera - Zientzia Kaiera\nGasteizko Ingeniaritzako Unibertsitate Eskolako Maria Luisa Palaques irakasleak zuzentzen duen ikertaldeak sei urteko lanaren emaitza argitaratu berri du: ‘Euskadiko Kartografia Historikoaren Inbentario Digitala’ lana. Bertan, 1900. urtean baino arinago egindako mapa orokorrak, mapa nautikoak eta kartografia militarra jaso dira, guztira, 3.391 mapa eta plano.\nIrudia: Gasteizko Batailaren mapa, Chateau de Vincennes agiritegitik eskuratua.\n2014. urtean lehen urratsa eman zuten Gasteizko Ingeniaritzako Unibertsitate Eskolako Geomatika eta Topografia Ingeniaritzako irakasleek. Arabako kartografia historikoaren inbentario digitala osatu ondoren 1605. eta 1900. urteen arteko 413 mapa eta planoei buruzko informazioa bildu, digitalizatu eta ezagutzera eman zuten. Besteak beste, Frantziako defentsa ministerioko Chateau de Vincennes artxiboaren fondoetatik Gasteizko Batailaren mapak eskuratu zituzten. Mapa hauek frantziar armadaren menpe gelditu ziren guda ostean eta 2014. urtera arte ez dira inoiz argitaratu. Aipatutako lanari esker Arabako kartografia historikoa ezagutzeko aukera garrantzitsu bat ahalbidetu zen.\nBi urte beranduago 1900. urtea baino lehenagoko 3.391 mapa eta plano bildu dituzte, nazioko eta nazioarteko artxibo eta biblioteketan aurkitutakoak. Euskal Herriko lurralde osoa edo haren zati bat jasotzen dituzten mapak dira eta askotariko helburuak betetzen dituzten dokumentuak dira: notario protokoloak, ingeniaritza zibilak, hiri plangintzak, ibilbideak, eskora egiturak eta beste arlo batzuk biltzen dituzten dokumentuak.\nIkerketa-taldeak ezinbestekoa izan du artxiboetako arduradunen laguntza ikerketa garatzeko. Maria Luisa Palanques ikertzailearen esanetan “kontsultatutako 76 artxiboetako teknikarien ezin eskertuzko lankidetza eta sostengua izan dugu, haiek gabe ezinezkoa izango baitzatekeen ikerketa hau gauzatzea”.\n‘Euskadiko Kartografia Historikoaren Inbentario Digitala’ proiektuaren bidez Euskal Herriko Unibertsitateak ikertzaileen eta, oro har, gizartearen esku jarri nahi du dokumentuak ezagutzea ahalbidetuko duen tresna. Horretarako, mapa bakoitza xehetasunez deskribatu da fitxa batean. Bestalde, fitxa horretan beste alderdi hauek ere aipatzen dira: mapa hori aurkitzeko artxiboa(k), funtsa eta irakasgaia, kontsultatzeko erabil daitekeen webgunea halakorik bada, eta bibliografia erreferentziak.\nUPV/EHUko komunikazio bulegoa: Euskadiko Kartografia Historikoaren Inbentario Digitala.\nArgitalpen-data: 2016/06/27 · Atala: Dibulgazioa, EHUko ikerketa\nFisikaren adarra dugu akustika eta honek soinuak, infrasoinuak eta ultrasoinuak aztertzen ditu eredu fisiko eta matematikoen bidez. Laburbilduz, soinuaren ekoizpena […]


Beñat Gaztelumendik irabazi du Maule-Lextarreko saioa — Bertsolari Txapelketa Nagusia 2017\nBeñat Gaztelumendik irabazi du Maule-Lextarreko saioa\n694,5 puntu bildu ditu Añorgakoak eta azaroaren 19an Amurrion izango den finalaurrekorako sailkatu da zuzenean. Ia 1.200 lagun bildu dira gaur Maule-Lextarreko Ororena jai alain.\nKanpoko euri zaparradaren oihartzuna barruko bertsoaldiekin nahastu da gaur Maule-Lextarreko Ororena jai alain; asko izan dira aterpean Bertsolari Txapelketa Nagusiko hirugarren finalaurrekoa jarraitzeko hautua egin dutenak, 1.180 lagun, eta beste horrenbestek jarraitu ahal izan dute etxeko goxotasunean, www.bertsoa.eus atariaren bidez, ETB4ko zuzeneko emankizunari esker eta beste hainbat hedabideren emankizuna tarteko.\nSaroi Jauregiren aginduetara jarri dira gaur Etxahun Lekue, Beñat Iguaran, Beñat Gaztelumendi, Nerea Ibarzabal, Julio Soto eta Nerea Elustondo, zozketak erabakitako hurrenkeran. Zortziko handian eta txikian aritu dira bertsolariak; puntu-erantzunetan ostera; sei puntuko motzean binaka berriro ere; eta, azkenik, kartzelako lana bete dute Saroi Jauregik emandako gaiari erantzunez: "Zure ibilbideko unerik onenean zaude. Zure jarduna uztea erabaki duzu".\nBeñat Gaztelumendik eskuratu ditu puntu gehien, 694,5, eta honenbestez, azaroaren 19an Amurrion izango den finalaurrekoan oholtzaratzeko txartela lortu du zuzenean; gainerakoek, datorren igandean Durangoko finalaurrekoan gertatzen denaren zain geratu beharko dute: 668,5 puntu eskuratu ditu Julio Sotok; 663 Nerea Ibarzabalek; 656,5 Etxahun Lekuek; 637,5 Nerea Elustondok; eta, 604 Beñat Iguaranek. Iñaki Aurrekoetxea, Mirari Azula, Mikel Beaumont, Mikel Fernandez de Arroiabe, Joakin Arregi, Zigor Leunda eta Mikel Lersundi izan dira gaur epaimahaian eta idazkari lanetan aritu dira Joxe Mari Altuna eta Miren Itziar Basterretxea.\nBertsozale Elkarteak Maule-Lextarreko Herriko Etxea eta Koblaka elkartea eskertu nahi izan ditu saioa antolatzeko emandako laguntzagatik.\nLehen itzulia, amaitzear\nBi itzuli ditu finalaurrekoak eta astebeteren buruan hiru saio eginda, bakar bat baino ez da geratzen lehen itzulia amaitzeko. Durangon izango da azken hitzordu hori datorren igandean, azaroaren 12an. Saio horren ondotik, 18 bertsolarik egingo dute aurrera eta 6 geratuko dira kanpoan.\nIkusi saioko puntuazioak, ariketaz ariketa\nAmurrion, azaroaren 19an, oholtzaratuko da berriro Beñat Gaztelumendi.


Hankak lurrean – KoopFabrika\nJende askoren ahotan dago, XXI.mendeko gizartea, aurrekoak baino likidoagoa dela. Harremanak, loturak eta konpromisoak diluitzen ari direla. Jada ez omen dugu lehen bezalako ziurtasunik, ziurgabetasunaren itsasoan noraezean omen gabiltza. Itsaso horretan gainera ez da marrazorik falta. Ideia honen inguruan ordea, badago askotan ahaztu egiten zaigun egitate bat. Likidotze prozesua, ez da fenomeno metereologiko baten ondorioa, gizartea antolatzeko modua aldatu izanak, aldatu du gizartea harremantzeko modua. Arazo estrukturala da.\nXXI.mendeko geografiak ez omen du zerikusirik aurreko mendekoarekin, hala azaldu digu behintzat Imanol Esnaola Gaindegiako kideak. Kontzentrazio prozesuak indartzen ari dira. Eta horrek segregazioan sakontzea eragin du. Metropoli hitza geroz eta sarriago entzuten dugu, batzuen ahotan gainera laudorioz lagunduta. Zein da metropolizazio prozesuen ondorioa ordea? Biztanleriaren kontzentrazioaz gain aberastasunaren kontzentrazioa ere eragiten du, hori bai, bigarrena poltsiko gutxi batzuetan elkartzen da soilik.\nAkaso zuetako norbaiti honako galdera etor dakioke burura: Eta guzti honek ze lotura izan dezake gure proiektu komunitario edo kooperatiboarekin? Bada, gure proiektuak ez dira haizearen gainean sortzen. Lurraren gainean eraikitzen ditugu. Hankak lokatzetan sartuz, eta gure hanka markekin lurraldean erliebe berriak marraztuz. Zapaltzen dugun lurrarekin izan beharreko harremanak, pentsatu egin behar ditugu. Baldin eta, guk ere etorkizuneko lurraldeak eraikitzerakoan, gure aletxoa jarri nahi badugu. Ahaztu gabe, neutraltasuna ez dela existitzen. Finean, ezer ez egitea, egiteko beste modu bat delako.\nKomunitateak oro har diluitzen ari dira, hori ukaezina da. Eremu batzuetan beste batzuetan baino azkarrago. Eta zenbait lekutan aurkako prozesuak ere ikusi ditugu. Baina, ekintzaile garen neurrian, aldaketei ez diegu ikuslearen optikatik begiratu behar. Gu geu eragileak garelako. Aldaketak, alde batera zein bestera eman daitezkeelako. Eta gaur, etxeko lan bat utziko dizuet. Jarraian duzuen galdera egin zuon buruari, eta garrantzitsuena, ekin, erantzunak eraikitzeari. Gai izango gara ekintzailetza bidez 10-20 urteren buruan komunitateak iraunkorrago egiten dituzten ekonomia joerak pizteko?


Sopelako Udala - Hondatutako hainbat auto, kaletik kanpo\nZu hemen zaude: Hasiera Albisteak Hondatutako hainbat auto, kaletik kanpo\nHondatutako hainbat auto, kaletik kanpo\nAzken asteetan, Sopelako Udalak hainbat ibilgailu kendu ditu herriko kaleetatik, utzikeria zantzuak zituztelako. Ekimen honen helburua honakoa izan da: ibilgailuen segurtasuna hobetzea, kotxeen joan-etorria ez oztopatzea eta aparkaleku gehiago uztea.\nIberre auzoan, auzokideen hainbat kexa egin dituzte bertan hainbat kotxe luzaroan aparkatuta egon direlako. Udaltzaingoa auzoan bertaratu zen eta zazpi kotxek utzikeria zantzuak zituztela antzeman zuten.\nKasu batzuetan, kotxeak urteetan zehar egon dira mugitu barik. Adibidez, Simca 1200 kotxea (argazkian) bederatzi urte egon da gutxienez aparkaleku batean mugitu barik, jabeek 2000. urtean bertan behera eman zuten arren. Ibilagailua oso egoera kaskarrean zegoen: kristal guztiak apurtuak, karrozeria guztiz hondatuta e.a. eta beraz, zauriak sortzeko arrisku nabarmena zegoen. Hori dela eta, berehala kaletik atera egin zen, beste kotxe batzuk bezalaxe.


Erriberatarren gutunak eta errenta aitorpenak dantzan - Deustualdea - Uriola.eus\nNerea Olaziregi 2021-07-16 09:23\nIrudiak: Nerea Olaziregi\nCorreoseko funtzionamendu txarra dela eta, Erriberako auzokideek hilabete eman dezakete gutunik jaso gabe. Gainera, hainbatetan euren gutunak taberna edo lantegiren batean topatu dituzte edo beste auzokide batzuen postontzietan. Correosen eta Kontsumobiden salaketak jarri dituzten arren, arau-hausterik ez dagoela erantzun diete.\n“Arazorik duzue postarekin? Badira aste pare bat gutunik jaso ez dugula eta kontu administratibo garrantzitsuen zain gaude” Mariek Erriberako auzokideen Whatsapp taldera bidalitako mezuak berehala jaso zituen erantzunak. “Gurean hilabete daramagu gutunik gabe eta espeleologia federazioko txartela aspaldi heldu behar zitzaigun” idatzi zuen Nereak. “Guk bi hilabete”, gaineratu zuen Nakorrek. “Nirera ere ez dira heltzen – Itzik - Ogasunean esan didate errenta aitorpena aspaldi bidali didatela baina hona ez da ezer heldu”. Lourdes berriztutako gida baimenaren zain dago oraindik, Emilio tabernariari ez zaizkio fakturak heltzen eta Ibairen etxera isun bat heldu zenerako, aldez aurretik ordaintzeko epea agortuta zegoen eta ehuneko ehuna ordaindu behar izan zuen. Ez da bakarra izan. Gainera, hainbatetan tabernan edo lantegiren batean, banatu gabeko gutun multzo bat agertu da, errenta aitorpenak barne, eta auzokideek beraiek egin behar izan dute postari lana. Beste askotan, helbidea ondo jarrita egonda ere, eskutitzak beste postontzi batzuetan agertu dira.\nEgoeraz nazkatuta, hainbat kexa jarri dituzte Correosen. Auzo Elkarteak ere, berea jarri zuen eta era guztietako erantzunak jaso dituzte. Adeitsuak eta zakarrak. Nereak, adibidez, Correosen txarto tratatu zutela dio eta Itzik Kontsumobide Kontsumoko euskal institutuan salaketa jartzeko trabak baino ez zituela eduki: “Aldez aurretik hitzordua eskatu behar nuela esan zidaten eta soilik egun zehatz batzuetan”. Hala ere, jartzea lortu zuen, baina, erantzunarekin harrituta geratu da: “Esan didate ez dutela arau-hausterik ikusten eta ez dut ulertzen. Normala da hilabete postarik gabe egotea? Atzerapen horrek hainbat eragozpen ekarri dizkigu eta gure gutunak tabernetan edo beste auzokide batzuen postontzietan dantzan ibiltzea gure intimitatearen kontra doa”. Berak argi du: “Correos pribatizatu nahi dute eta funtzionamendu kaxkarra horrekin lotuta dago”.\nPostariekin hitz egiteko aukera izan dutenean, gainezka daudela esan diete. Hiru astero kaleratu edo tokiz aldatzen dituzte eta gunea menderatzen hasten direnerako, berria jartzen omen dute. Badira ere lehentasuna beste auzo batzuk dituztela uste duten auzokideak: “PREST! aldizkaria, adibidez – dio Aitorrek - Deustura lehenago heltzen da, guk atzerapen handiarekin jasotzen dugu beti”. Erriberako auzokideek ez dakite zein den konponbidea baina auzoan kalitatezko posta zerbitzu publiko bat izan arte ez dute etsiko.


2021/05/21 Bigarren Hezkuntza\nAste hontako Euskal Kulturaz Gozatzen proposamena 3Bko ikasleen eskutik:\n"Badok" musika ataria bixitatzea gomendatzen dizuegu. Bertan euskal musikaz gozatzeko aukera duzue: abestiak, agenda, albisteak,... www.badok.eus\n- Trikiti emanladia: maiatzak 21 ostirala, 17: 30 Musika Eskolako ikasleen eskutik\n- Piano eta biolin emanaldia: maiatzak 21 ostirala, 19:15 Musika Eskolak eskainia (gonbidapenarekin).\n- Gipuzkoako Eskolarteko Bertso Txapelketako Finala. Ostirala 28, 19:00 (gonbidapenarekin).\n- Musika: "Skakeitan" gaur Andoainen. Bideo klipa https://youtu.be/cRPWdQ_6AcY\n- Dantza"Play" Andoainen\n- Zirkua: Express 27an Andoainen\n- Antzerkia "Koselig kapikua"\n- Ilargi Guztiak pelikula. Hainbat zinematan ikusgai: Principe, Urbil,... Itziar Ituño,Haizea Carneros...Trailerra hemen: https://youtu.be/nXtRZmotkHg


Julene Frantzesena - Urola Kostako Hitza : Urola Kostako Hitza\nSoreasu goraino beteta zela aurkeztu dute 'Agirretarren bandera' antzezlana\nEkida arte ekimen sozialistak proiektu berria aurkeztu zuen zapatuan Azpeitian, eta 500 lagun baino gehiago izan ziren estreinaldian. Arratsaldean, gainera, kontzertu akustiko bat eta bertsolarien saioa izan ziren plazan, eta Desgaraian eta Rodeo musika taldeen kontzertuak, berriz, gauean, Gaztetxean.\nEtxebizitza bulegoa zabaldu dute, herritarrei informazioa eta aholkularitza eskaintzeko\nEnparan kaleko 34. zenbakian zabaldu dute bulegoa Azpeitiko Udalak eta Eusko Jaurlaritzak. Azpeitia Berritzenek kudeatuko du zerbitzua, astelehenetik ostiralera. Alkatearen arabera, herritarren etxebizitza beharrei erantzutea da udalaren helburua, eta gogorarazi du erakundeak Etxebizitza Plana egina duela.\nJuanjo Altunak irabazi du Azpeitiko I. Kale Pintura Lehiaketa\nGogotik ari dira Samiel Txiki jaiak ospatzen Aizarnazabalen\nAtzo egun osoa festa giroan igaro zuten aizarnazabaldarrek. Izan ere, goizean umeen krosa izan zen, eta arratsaldean, berriz, eskuzko eta palazko pilota finalak, batukadaren emanaldia eta bertso afaria. Gaur Samiel Txiki eguna ospatuko dute.


Uncategorized @eu archivos | Light of Work\nOporrak, mediku bisitak, familiako gaiak edo aitatasun / amatasun baimenak. Light of Work-rekin oporrak eska ditzakezu edo edozein gailutatik medikuari egindako bisitaren berri eman. Absentziak opor egunak kentzen baditu, automatikoki egingo da kontrol osoa izan...\nOraingoan “Iluna” modua aurkezten dizuegu. Kolore-eskema hau plataforma osorako eta gailu guztietan ezarri dugu. Modu iluna kolore konbinazio gorakorra da. Eta arrazoiak agerikoak dira: “Modu ilunean” pantailek “Modu argian” baino...\nDOAN Light of Work doako aplikazioa da eta ez du ordainketa aukerarik. Erabili eta abantaila guztiez baliatu zaitezke, beti doakoa izango baita. Proiektuen kudeaketa, absentzien eta oporren kontrola egitea, baita enpresan egunero sinatzea beti doan izango da. Legea...\nLight of Work DOAKO lehen kudeaketa sistema da, lan ordutegiak, proiektuak, bajak eta oporrak lortzeko. Edozein lekutik sar zaitezkeen idazketa-panela , bai aplikazio desberdinak doakoak dira. Aplikazioetarako kosturik gabe Erabilera bakoitzeko kosturik gabe Hileko...\nFollowFollow Light of Work jarri dugu martxan, DOAKO lehen kudeaketa sistema lan ordutegiak, proiektuak, bajak eta oporrak lortzeko . Frogatu funtzionalitate guztiak eta hobetu zure enpresaren...


Tesi onenentzako Koldo Mitxelena sariak eman dituzte | El Diario Vasco\nTesi onenentzako Koldo Mitxelena sariak eman dituzte\nJ.M. Makazagaren 'Elgoibarko ahozko euskara' argitaratu dute Euskaltzaindia eta EHUk\nDVDONOSTIA. Martes, 5 abril 2011, 09:43\nEuskal Herriko Unibertsitateak eta Euskaltzaindiak Euskarazko Tesien II. Koldo Mitxelena sariak banatu zituzten atzo. Irabazleek oroigarria, diploma eta 2.000 euro jaso dituzte.\nZientzia Esperimentalen jakin-tza-arloan, Koldo Garciaren tesi hau gertatu da garaile: 'Erretrobirus endogenoen detekzioa eta karakterizazioa behietan eta beste hainbat mamaliotan'.\nIkasketa Teknikoen jakintza-arloan Maite Oronozen tesi hau saritu dute: 'Euskarazko errore sintaktikoak detektatzeko eta zuzentzeko baliabideen garapena: datak, postposizio-lokuzioak eta komunztadura'. Osasun Zientzien jakintza-arloan, berriz, Jaime Zuberoren 'Goi mailako futbolari gazteen ezaugarri antropometriko eta fisiologikoen garrantzia aukeratze-prozesuan'.\nGizarte Zientzien eta Zientzia Juridikoen jakintza-arloan, J. Inazio Markoren 'Hizkuntza-eraldaketa organizazioetan: Esperientzia eta modelizazioa. dinamizazio soziolinguistikoa gizarte pedagogiaren baitan'. Eta Giza Zientzian jakintza-arloan, Idurre Alonsoren 'Literaturaren irakaskuntza Hego Euskal Herriko batxilergoan, eduki kontzeptualetatik gaitasun komunikatiboetarako bidean'.\nBestalde, Jesus Mari Makazagaren 'Elgoibarko ahozko euskara' aurkeztu zen atzo Euskaltzaindiaren Bilboko egoitzan. Liburuak Akademiaren Iker bildumaren 25. zenbakia darama, eta Euskal Herriko Unibertsitatearen eta Akademiaren arteko hitzarmenari esker argitaratu da.\nJesus Mari Makazaga UPV/EHUko Euskara Zerbitzuaren zuzendaria da, euskaltzain urgazlea eta Euskaltzaindiko Gramatika ba-tzordeko idazkari. Elgoibarko ahozko euskara, 2009 urtean Makazagak aurkeztu zuen doktore tesiaren emaitza nagusia da. Tesiaren zuzendaria Pello Salaburu euskaltzain osoa izan zen.\nMakazagak hizkuntzaren maila guztietan ikertu du Elgoibarko hizkera. Horretarako, Elgoibarko eta inguruko herrietako adineko berri-emaile batzuei grabatutako testuak erabili ditu.\nFallece Antonio Valverde Valderrama, impulsor del Taller de Musica Iparragirre Jornada de puertas abiertas y charla sobre el centro rural polivalente, el martes 12


Gurpil biren gaineko askatasuna - Bizkaiko Hitza\nGurpil biren gaineko askatasuna\nKlubaren inguruan errotuta dagoen motorrekiko zaletasunetik sortu zen Zallako Offroad Motor. Kirolaren etorkizuna bermatzeko nerabeen lizentziak erraztu behar direla aldarrikatu du Lemus presidenteak.\n2021, martxoak 26 Bidelagunak, Bizkaia 27\nErrepideetatik kanpoko pistak dira haien eremua. Lokatza nahastu, bide berriak ireki eta naturaz gozatu. Badira urte batzuk Zallako Offroad Motor kluba sortu zutela. Iñaki Lemus da klubeko presidentea, eta ondo oroitzen ditu kluba sortzeko lehen pausoak: “Zallan motorrekiko zaletasun handia zegoela sumatzen genuen; adin askotako zaletu asko geunden: helduak, umeak, gazteak… 15 urteko nerabeetatik hasita, 50 urtekoetara arte biltzen ginen”. Baina zer berezitasun du errepidetik kanpoko diziplina honek? “Zuk zeure buruarekin lehiatzen duzu, ez beste inoren aurka; nork bere burua gainditzean datza”, argitu du Lemusek. Futbolarekin alderatuz, kirol “txikia” dela uste du, eta, ondorioz, egun jakinen eta lasterketen bueltan biltzen direla.\nHasierako garai hartan, Muskizen eta Gernika-Lumon, eta Gipuzkoan Bergaran, Arrasaten eta Elgoibarren oroitzen ditu lasterketak, baina loraldia zimelduz zihoala nabaritu zuten: “Urteak aurrera joan ahala, motorzaletasuna gutxituz edo baretuz zihoala ikusten genuen. Hori ikusita, Zallako Offroad Motor Kluba sortzea erabaki genuen, eta zaletasuna indartzeko lasterketa gehiago antolatu behar genituela erabaki genuen”. Zaletu asko bildu ziren talde berriaren bueltan. Orain ere, 25 lagun daude antolakuntzan lanean, heldu zein gazte.\nAitortu du askorentzat kirol arriskutsua dela eurena. Hala izendatuta egoteak oztopo ugari dakartza kirol lizentziak lortzeko garaian. Adingabeen baimenak dira horren adibide: “16 urtetik beherakoei ez zaie lizentzia eskatzeko aukerarik eskaintzen, eta, ondorioz, ezin dira lehiatu”. Ez du ulertzen instituzioen erabaki hori: “Ez zait buruan sartzen. Ez dut ulertzen nola debekatzen dieten kirol hau modu formalean egitea”. Herrialde Katalanetako egoerarekin alderatu du: “Han, nerabeei gobernuak ordaintzen die lizentzia, eta baita lasterketetarako diru laguntzak eskaini ere”. Erraztasun administratibo horiek ez eskaintzeak ondorioak dakartzala uste du Lemusek: “Ume bat ez bada txikitatik kirol horretan formatzen, gerora zailagoa da kirol horretan murgiltzea; 16 urterekin ez da hasiko. Ordurako hainbat maila igaro ditu ia motorrean aritu gabe”.\nBizkaiko gazteek Nafarroara edo Espainiara joan behar izaten dute. Ez da berdin gertatzen, ordea, futbolarekin edo saskibaloiarekin: atzerriko klubek bertako kirolariak eraman ez ditzaten, lurraldeko lizentziak errazten zaizkie. Diskriminazioa dagoela iruditzen zaio: “Kirol handiak babestu dituzte, eta gurearen moduko kirol gutxituak baztertu”.\nArgazki geografiko bat eginez, zirkuiturik ez dagoela salatu du. Lehiatu ahal izateko, gehienetan, Espainiara joan behar izaten dute: Burgosera, Kantabriara edo Zaragozara. Aukera bakarra dago Euskal Herrian: Zallan. Aurten, antolatu diren motokroseko bi lasterketak hantxe bertan izango dira: “Basoagan egingo ditugu, Zallan. Bi lasterketa horiek klubek egindako lanari esker dira posible”.\nMotorzaletasunaren etorkizuna kluben esku dagoela iruditzen zaio Iñaki Lemusi: “Piloturik gabe ez dago klubik, eta klubik gabe ez dago federaziorik. Sorgin gurpil bat da”. Kirolaren transmisioaz kezkatuta dago. Pilotu gazterik izan gabe zaletasuna “galdu” egingo dela dio; eta galtzen den hori zaletasuna baino gehiago da motorzalearentzat: “Harremanetarako bidea irekitzen dizu zaletasun honek; lurralde askotan lagunak egiteko aukera ematen dizu”.\nUrriak ziren lasterketak are gehiago oztopatu ditu pandemiak. Dena den, egoerara moldatuta eta segurtasun neurriak bermatuta lortu zuten iaz lehiaketa bat antolatzea: “Gastu asko izan dira, eta ahalegin handia egin behar izan dugu. Baina egoerarik gogorrenera ere molda daiteke. Maiatzaren 23an daukagu hurrengo topaketa garrantzitsua”.


Automobilgintza sektoreko txipen faltak ez ditu justifikatzen langileen kontrako erasoak | LAB SINDIKATUA\nFederazioak Industria Automobilgintza sektoreko txipen faltak ez ditu justifikatzen langileen kontrako erasoak\nAzken asteetan automozio sektorean lan etenaldiak ugaritzen ari dira. Euskal Herriko industriaren sektore garrantzitsuena da automobilgintza, eta bertako bi enpresa nagusiei eragiteaz gain (Mercedes eta Volkswagen), ehunka hornitzaileri eta azpikontratari eragiten die egoerak. EEE eskaerak ugaritzen ari dira. Geldialdi horien arrazoia Asian ekoizten diren txip falta da.\nLABek salatu nahi du, beste behin ere, enpresek hartutako erabakien ondorioak langileak jasaten ari direla. Eta gainera, hori horrela izan ohi da soilik enpresa jardueran arazoak daudenean. Enpresek irabazi handiak metatzen dituztenean, automozio enpresa handiek urte luzez egin duten moduan, langileen egoerarengan ez da hobekuntzarik egon. Kontrara, lan erritmoen handitzea, azpikontratazioaren ugaritzea eta enpresa hornitzaileen prekarizazioa areagotu da. Orain, egun batzuetarako ekoizpena geldituko denean, langileek egoeraren ondorioak pairatu behar dituzte. Irabazietanez,bainagaleretanpartehartzenuztenzaielangileei.\nTxip gabezia ez da soilik Asiako pandemiaren ondorio. Automozio enpresek ekoizpena mundu osoan zehar zabaldu dute, nahiz eta horrek ingurumenari egindako kaltea biderkatzen duen, irabaziak handitzeko helburuarekin. Erabaki horren ondorioak jasaten ari dira egun. Ekoizpen prozesuen birlokalizazioaren eztabaida abiatu beharreko zerbait da. Gainera, txipak egon badaude, nahiz eta automobilgintza sektorera ez diren ari bideratzen momentu honetan. Erabaki politiko-ekonomikoen ondorioa da beste sektore batzuetarako erabiltzea momentu honetan. Horregatik, uste dugu erabaki horren atzean, edo ondorioz, mundu guztian murrizketa eta lan baldintzak okertzeko saiakera egin nahi dutela.\nLABek ez du onartuko egoera baliatuta enpresa nagusi, hornitzaile edo azpikontratetan murrizketarik ezartzea edo enplegua desagertzea. Unean uneko egoerei unean uneko akordioekin erantzun behar zaie, ez inposaketekin. Langileei dei egiten diegu lan baldintzen eta enpleguaren alde lan zentroetan antolatzeko.


2011rako petrolio gordinaren urteko kontsumoari buruzko zenbatespena gorantz berrikusi du ENAk | Consumer\n2011rako petrolio gordinaren urteko kontsumoari buruzko zenbatespena gorantz berrikusi du ENAk\nEgunean 87,8 milioi upel eskatuko ditu aurten\nEnergiaren Nazioarteko Agentziak (ENA) 2011rako petrolio gordinaren urteko kontsumoari buruz egindako zenbatespena gorantz berrikusi da. Hala, AEAk egunean 87,8 milioi upeleko (mb/s) eskaera globala espero du 2011n, eta 2012an, berriz, 1,5 mb/d-ko igoera aurreikusten du, 89,3 mb/d-raino, azken petrolio-buletineko datuen arabera.\nErakundearen kalkuluen arabera, munduko petrolio-hornidura 0,5 mb/s handitu zen urtarrilean, 88,5 mb/s arte, Petrolio Esportaziorako Herrialde Erakundeko (OPEP) kide diren herrialdeen ekarpen handiagoari eta gas natural likidotuaren (GNL) ekoizpenari esker.\nLPEEtik kanpoko herrialdeetatik datorren hornidura egonkor mantendu zen abendutik hona: 53 mb/egun. 2010. urtean, kalkuluen arabera, herrialde horietako ekoizpena 52,8 mb/g-koa izan zen; 2011. urtean, berriz, pixka bat gora egin du, 53,5 mb/s-raino, Ipar Amerikako ekoizpen handiagoagatik. Hain zuzen, LPEEtik datorren hornidura azken bi urteetako maximoetan kokatu zen urtarrilean, 29,85 mb/s-ra iritsi baitzen, Irakek gero eta ekarpen handiagoa egin zuelako.\nELGEko petrolio-erreserba industrialak 2.668 milioi upel izan ziren abenduan, hau da, 55,6 milioi upel gutxiago. Erreserba horiek 57,5 eguneko beharrak beteko lituzkete.\ngas natural-eu gordin petróleo-eu upel


Iraurgi SBk zaletuentzat doako autobus zerbitzua eta sarrera merkeagoak jarriko ditu zapaturako - Iraurgi SB - Maxixatzen.eus\nIraurgi SBk zaletuentzat doako autobus zerbitzua eta sarrera merkeagoak jarriko ditu zapaturako\nIraurgi SB 2017-12-06 11:58 Kirola\nLarunbat honetan, abenduak 9, Sammic Hosteleria ISBk estreinakoz jokatuko du Azkoitiako kantxa berrituan. Zaletuak bertara hurbiltzeko asmoz, autobus zerbitzu berezia jarri dugu martxan. Hortaz gain, partida hori berezia denez, aldez aurretik sarrerak merkeago jarri ditugu salgai: 5 eurotan.\nIraurgi SBk autobusak antolatu ditu Azpeititik Azkoitira. Sammic eta Iberostar Palma taldeen arteko partida larunbatean, 18:00etan, Elkargunean izango da, eta autobusak 17:00etarako eta 17:30erako antolatu dituzte. Azpeitiko osasun etxearen aurretik aterako dira, eta noski, joan-etorriko autobusa izango da. Bidaiatu ahal izateko nahikoa izango da bazkide txartela edota partidarako sarrera erakustea.\nSarrerak aldez aurretik Zurt tabernan eta Eguzkitza tabernan egongo dira salgai 5 eurotan. Partida egunean 10 euro ordaindu beharko dira partida ikusteko. Ekimen hau ondo ateratzen bada, eta autobusak errentagarriak badira, gainontzeko partiduetan ere autobusak jartzea erabaki daiteke.


maniak | Txutxumutxuak\nTag Archives: maniak\nIzarrek ere maniak dituzte\nGuztiok ditugu maniak. Arruntagoak edo bitxiagoak, baina denok ditugu maniak. Izarren artean ere askok dute horrelakorik, eta hauetako batzuk bitxiak dira benetan. Adibidez, Britney Spears pop musikako printzesak zoratu egiten ditu hoteletako langileak. Izkira eta ganba entsaladak, edari energetikoak, txikleak, karameluak eta hamarnaka zereal kutxa eskatzen ditu beretzat. Gainera, nahi duena lortzen ez badu, jendea kaleratzen hasten da. Ez da hori, baina, bere maniarik handiena. Izan ere, ahotsik gabe geratu zen egun batean, bere eztarria zaintzeko kamera hiperbariko bat erostea agindu zuen. Aurkitzea ez zen batere erraza izan, eta 11.000 euro balio izan zituen\nJennifer Lopez abeslari polifazetikoari nazka ematen omen dio jendeak erabilitako maindire artean lo egiteak, eta bere maindireak eramaten ditu beti hoteletara. Gainera, bere logela zuriz apaintzera behartzen ditu hoteletako langileak eta opilak eta alkohola egon beharrean ur natural botilak egotea eskatzen du. Izaera berezia du gainera, ikertzeko modukoa. Izan ere, ez da igogailuetan bakarrik egoteko gai, eta bizkartzainez inguratuta besterik ez da ateratzen eraikin publikoetatik. Gainera, Kolonbiara egin zuen bidaia batean saltoki-gune bat ixtea eskatu omen zuen, bera erosketak egitera joateko.\nPaulina Rubioren aldagelek gutxienez 40 metro karratu izan behar dituzte, edateko ura hiru tenperaturatan izan behar du, eta toalla zuriak eta perfumatuak bakarrik nahi ditu. Behin, logela beltzez margotuta eta kandelaz beteta egotea eskatu zuen.\nMusika munduko izar ospetsu eta tirabiratsuekin jarraituz, Mariah Carey ezin alde batera utzi. Manien erregina da hau. Ur mineral frantsesean bainatzen da, bere maskotekin batera, eta, dirudienez, ez da gai aurretik beste inork erabilitako komunak erabiltzeko.\nHilton hotelen oinordekoak, Paris Hiltonek, antza, BMW markako ibilgailuak bakarrik erabiltzen ditu, milaka dolar gastatzen ditu Swarovski markako kristalez apaindutako ura erosten, eta milioika dolar ordaindu zituen bere txerritxoa Marilyn Monroeren hilobiaren ondoan lurperatzeko lur zati bat erosten.\nGizonezkoen artean ere bada mania bitxirik duen izarrik. Brad Pitt aktoreak zoologiko bat eraiki du Frantzian duen gazteluan, bere seme-alabak mimatzeko. Hainbeste diru izanda, 20.000 dolar ordaindu zituen inoiz jaso ez zituen lore exotiko batzuk izateko.\n‘Papito’ bira egiten ari zela, Miguel Bosek suite bateko lurra moketatzeko eskatu zuen. Gainera, edateko ur kopuru handiak eta sasoiko fruta eskatzen zituen.\nDavid Beckham futbolariaren maniak ere ez dira oso ohikoak. Badirudi Victoria Beckam emaztearen handinahiaren parekoa dela berea. 1.800 euro ordaindu zizkion behin laguntzaile bati Gabonetako opariak irekitzeko, eta ia bi milioi euro gastatu zituen emazteari platinozko eta diamantezko bibradore bat oparitzeko, lanak behar baino denbora gehiago kenduz gero berarekin ez ahazteko.\nDuela urte batzuk, Elton Johnek 60.000 dolar gastatzen zituen urtero loreak erosten. Horrela, ez da hain arraroa 2007. urtean Gasteizen egon zenean hoteletik kontzertua eman behar zuen lekura joateko limusina bat erabili izana eta Viña del Mar jaialdiko 53. edizioan hoteleko logelan narruzko ezer ez egotea eskatu izana.\nThis entry was posted in Abeslari gazteak, Bitxikeriak, Pertsonaia ezagunak and tagged Bitxikeriak, izarrak, maniak on 2 April, 2013 by Lady Rox.


kritiken hemeroteka » Lizardi: kazetari lanak\n« Joxe Austin soldadu izan zenekoa | Bi gizajoen gora-beherak »\nKazetari lanak / Xabier Lizardi / Erein, 1986\nLizardi: kazetari lanak Jon Kortazar / Eguna, 1987-03-12\nBadira libururen batzuk lan handia eskatu ondoren, esker zabalik agertzen ez dutenak. Horrelakoa dugu eskuartean dugun hau. Lizardik garaiko aldizkarietan, han-hemen, sakabanaturik argitaratu zituen euskal eta erdal lanen bilduma dugu “Lizardi: kazetari lanak”. Horrez gainera L. Otaegi biltzaileak Lizardiganako duen liluraren ispilua ere bada.\nBilduma den aldetik, dudarik ez, Lizardirenolerkigintza ulertzeko eta sakontzeko iturri garbi bezala estimatzen dut liburua. Olerkigintza hau kontestuz eta erreferentziz osotzen duen neurrian, hartzen du bere balioa lanak. Beste meritu askoren artean bat aipatuko nuke, duda gabe: Lizardiren olerti-kontzeptuen agerpena. Ezagutzen genituen Lizardik poesiari buruz zituen usteak, baina “El poeta” bezalako artikuluek gure ezagumena zabal eta sakon bihurtzen du. Era berean gerra-aurreko literatur-eztabaiden inguruan berri aberatsak ematen ditu. Gizon baten pentsakizunaren bizitze bildurik dago liburu honetan. Euskarari buruzkoak eta izkimirei buruzkoak. Gizarte bat, Europako bideetatik abiarazi nahi zuen gizon baten asmoa, Euskal Herria Kultura eta Industria aurrerapenetan bultzatu nahi zuen intelektualaren ikuspegia, Ortegaren itzaletan mundu eder eta etikoa nahi zuen olerkariaren ametsa eskeintzen dizkigu liburuak. Biltzailearen lana askotan izango zen mikatza eta nekeza. Baina eskuzabaltasunaren adierazgarri ere. Ez zuen L. Otaegik artikuluak biltzerakoan eta kopiatzerakoan besteok irakurtzerakoan sentitzen duguna sentituko. Berari esker, ordea, erraz eskura ditzakegu, bestela lan askoren ondoren ikus genezakeen liburutegi eta artxibuetan. Lan nekagarri eta ongi ordainduko ez dugun honek akats txiki bi ditu, nik uste. Zalantza eta guzti, Lauxetaren artikulu bat poliki-poliki irazi zaiola; eta hitzaurrean gogo handi gabe ikusten dela biltzailearen burua. Artikuluek ikaragarrizko informazioa ematen dutelako, zerbait gehiago espero genezakeen hitzaurrean. Agian Lizardi gehiago eta Aitzol guttiago espero genuen. Lan borobilagoa, labur geratu den hau. L. Otaegiren aukera izan da, eta errespetagarria bada ere, prestatzen ari den lanak emango digu hitzaurre honek baino hobeki, L. Otaegiren jakinduriaren neurri zehatzagoa.


BERRIA Taldea, proiektuari eusteko, diru ekarpen kanpainan da. Komunitatea zabaldu nahi du, era berean.\nIruñeko bertso merendua, Zaldiko Maldiko elkartean\nBERRIA Taldearen aldeko mural bat pintatu dute Zornotzan (Bizkaia), 'Zure ziztada behar dugu' kanpainarekin bat egiteko. (2012-12-29)\nUsurbilgo Udarregi Ikastolako langileek bat egin dute 'Zure ziztada behar dugu' kanpainarekin. (2012-12-03)\n'Basaurin be bagara' elkarteak antolatuta euskararen aldeko maratoira egin zen igandean. Tartean BERRIAren aldeko entzierroa egin zuten. (2012-12-02)\nZure ziztada behar dugu kanpaina Gernikan (2012-09-27)\nBermeoko jaietan ere aritu dira ziztada bila (2012-09-27)\nJende ugari bildu da gaur Lekitioko 'Ziztada egunean' (2012-06-30)\nHondarribiko arraunlariek bat egin dute 'Zure ziztada behar dugu' kanpainarekin. Argazkian taldea ageri da kanpainako irudiarekin. (2012-06-25)\nAsteasun, Gipuzkoan, aparteko ziztada eman zioten larunbatean, ekainak 16 BERRIA Taldeari. Jaialdi bat egin zuten, euskarazko komunikazio taldeak dirua biltzeko asmoz abiatutako BERRIAlaguna kanpainari babesa emateko. (2012-06-16)\nMartxelo Otamendiren elkarrizketa-hitzaldia Durangoko Plateruena kafe-antzokian Berria Taldearen egoeraren berri eta egiten ari garen Berrialaguna kanpainaren azalpenak emateko, . Elkarrizketa Anboto aldizkariko zuzendariarekin egin zuen, Jone Guenetxeak. (2012-06-06)\nUr Apalategi, Arrate Egaña eta Edorta Jimenez, kanpainaren aldeko musika errezitaldia Bilboko Kafe Antzokian\nEskubian, Iñaki Uria 'Egunkaria'-ko kontseilari ordezkaria langileen batzarrean


Ekintzaileek berek beren buruei Bakegile izena eman zieten. Berria egunkariak ere Bakegile izenaren hautua egin du. "Bakearen artisau" frantsesezko "Artisans de la paix" erran-moldearen kalko bat besterik ez da, nagusiki hegoaldean erabilia. Iruditzen zait wikipediako artikuluak ere "Bakegile" izenburua hartu beharko lukeela. Nola egin? Milesker.-Bankarra (eztabaida) 22:38, 28 urria 2020 (CET)[erantzun]\n@Bankarra: Badirudi euskarazko hedabideetan zuk diozun bezala baliatu dela, ikus hemen eta hemen. Nik ongi ikusten dut izena aldatzea. Iguriki dezagun pixka bat ea beste norbaitek besterik dioen. -Iñaki LL (eztabaida) 09:31, 29 urria 2020 (CET)[erantzun]\n-Bankarra (eztabaida) 14:37, 29 urria 2020 (CET)[erantzun]\nKaixo Bankarra, ez dirudi inork eragozpenik ikusten dionik; beraz, aldatu egin dut. Hasitako eztabaidetan bi egunetan inork erantzuten ez badu, aldatu eta listo. Besterik da batere eztabaidarik pizten ez duten gaietan (afera teknikoak); hori berehala aldatu daiteke. Horretarako, joan une honetan "More" jartzen duen artikulu gaineko fitxara eskuinean eta klikatu "Mugitu". Bestalde, gogoan izan eztabaida orrietako ekarpenetan paragrafo hasieran eztabaida hariaren koskak paratzea (":" edo "::" etab.). Goraintzi -Iñaki LL (eztabaida) 20:55, 29 urria 2020 (CET)[erantzun]\n-Bankarra (eztabaida) 22:24, 29 urria 2020 (CET)[erantzun]\n@Bankarra: Ongi jarri dut orain. Egin so iturburu kodeari ;) -Iñaki LL (eztabaida) 22:59, 29 urria 2020 (CET)[erantzun]


Bosgarren Fun Dantz! lehiaketa etzi, Ibarran - Aretxabaleta - Goiena.eus\nBosgarren Fun Dantz! lehiaketa etzi, Ibarran\nAitziber Aranburuzabala Juldain 2019-03-07 19:02\nIazko Fun Dantz! lehiaketako talde irabazlea.\nKaleko dantzen erakustaldia egingo dute Euskal Herriko dantzari trebeenetakoek, eta Debagoieneko ordezkariak ere izango dira; aurre-salmentako sarrera guztiak agortu egin dira, eta gordetako ehun txartelak leihatilan salduko dituzte etzi, zapatua, 5 eurotan.\nAretxabaletako Udalak eta BreakOnStage jaialdiak orain dela bost urte abiatu zuten Fun Dantz! kaleko dantzen lehiaketa. Jakinmina piztu zuen publikoaren artean, ez daude horrelako ekitaldi asko; eta dantzariei ere gustatu zitzaien, Bilboko jaialdi ezagunerako txartela lortzeko aukera dago-eta Aretxabaletakoan. Gaur egun "erreferente" bilakatu dela dio BreakOnStage jaialdiko kide Ander Garaizabalek: "Gero eta jaialdi gehiago egiten dira; dantzariek egutegi bat markatuta dute, eta Fun Dantz! garrantzitsuenen zerrendan dago".\nPublikoaren aldetik ere erantzun ona ari dira jasotzen; horren erakusle da aurre-salmentako txartel guztiak agortu egin direla; hala ere, oraindik badira 100 gehiago: egunean leihatilan salduko dituzte 5 eurotan.\nLehiaketaz gainera, erakustaldia ere izango da; aurten Zaragozatik etorriko dira epaimahaikideen eskutik: "Kanpotik ekartzen ditugu, neutralak izateko. Eskarmentu handikoak dira Resistance Crew, Espainiako talde potentekoak: Marcos Pardo, dantza garaikidean aditua; Ruben Perez, urban dance eta break dance dantzetan aditua; eta Pitu, hip hop estiloan maisua. Bakarka eta estilo ezberdinetakoak egingo dituzte".\nDebagoieneko 50 dantzari\nHamazortzi talde lehiatuko dira bi kategoriatan banatuta: 18:30ean, 15 urtetik beherakoak hasiko dira; eta 19:00etan, helduak. Aurten, lehiatzeko estiloa kaleko dantza da, eta bi kategorietan sari bera dute: Bilboko jaialdirako txartela eta dirutan oparia ere bai.\nZortzi talde izango dira lehenenengo multzoan, eta horien artean Bergarako Candem Town akademiako lau talde. Honela azaldu du Olmar Elejaga zuzendariak: "Bergarakoak dira gehienak, baina Aretxabaletakoak, Oñatikoak, Arrasatekoak eta Eskoriatzako ere badaude, eta baita Elgoibarko eta Eibarkoak ere; gehienbat, 10 eta 30 urte bitarteko neskak, baina helduen talde bat ere badugu. Iazkoa oso esperientzia polita izan zen".\nHelduen artean puntako hamar talde izango direla gaineratu du Garaizabalek: "Polita dator, gero eta maila hobea dago".\nOlmar Elejaga (Bergarako Candem Town dantza akademiako zuzendaria): "Presio barik, gozatzera goaz zapatuan"\nBergarako Candem Town akademiak prestatu dituen lau dantza taldek hartuko dute parte lehiaketan.\nOinarrian, kaleko dantzak dira guztiak, baina talde bakoitzak bere ezaugarriak ditu; adibidez, kabaret dantza ere erakutsiko du talde batek, eta 90eko hamarkadako dantzetatik hurbil dago beste bat.\nZe asmorekin zoazte?\nOndo pasatzera goaz, inolako presio barik.\nGarrantzitsua da Fun Dantz! lehiaketa?\nPrimerakoa da. Eskertzen da horrelako erakustaldiak Debagoienean ere egitea.\nBeste dantza lehiaketa batzuetara ere joaten zarete?\nBai; etzi, domeka, Orion izango gara, eta maiatzean Bilbon egingo duten The Zant lehiaketan, eta ondoren, Burgosen.


"Osasungintzan gabezia eta beharrizan nagusia langileriarena da" - Busturialdeko Hitza : Busturialdeko Hitza\nMaria Aranburu - Lehen Arretako familia medikua Lekeition\n"Osasungintzan gabezia eta beharrizan nagusia langileriarena da"\nLehen arretako zerbitzuetan lan karga areagotu egin zen COVID-19aren lehen olatuan. Orain, materialez hornitu dituzte osasun zentroak, baina langile falta dagoela nabarmendu du Aranburuk.\nLehen arretako familia medikua da Maria Aranburu gernikarra. Lekeitioko osasun zentroan lan egiten du, eta lan karga «handia» dutela onartu du. Izan ere, egunerokotasunean ordutegitik kanpo ere «ordu mordoa» sartzen dituztela aitortu du.\nLehen arretan COVID-19a baino lehen gabezia batzuk zeunden. Eta pandemian azaleratu egin dira. Zein da lehen arretako zerbitzuen errealitatea?\nEgoera ez zen erreza COVID-19aren aurretik, baina orain itolarrian gaudela esango nuke. Pandemia hasieran zegoen ezjakintasunak sortutako antsietateak eta ostean izan dugun lan karga guztiak erabat nekatu gaitu, fisikoki zein emozionalki. Gaur egun gure agendak dei telefoniko eta lan administratiboz josita daude.\nZeintzuk dira dituzuen gabeziak? Eta beharrizanak?\nMartxoan material eta informazio falta izan ziren gabezia nagusiak. Izan ere, inor ez dago horrelako gertaera baterako prest. Baina, denborak aurrera egin ahala, materiala izan badugu, hornitu egin gaituzte zentzu horretan eta protokoloak ere eguneratzen eta egonkortzen joan dira. Hala ere, gabezia eta beharrizan nagusia langileriarena da; pandemia aurretik bazena eta orain nabarmen areagotu dena.\nLangileen beharrizana zenbaterartekoa da?\nZenbakietan ezingo nuke zehaztu baina egunerokotasunean ikusten dugu ez garela heltzen, ordutegitik kanpo ordu mordoa sartu ditugu. Pertsonekin lan egiten dugu, arduraz eta arazoz betetako pertsonak dira. Erantzun bat behar dute, eta erantzun horiek behar bezala eman nahiean, gure ongizatea ez da bermatuta egon. Asko dira langileriaren parte bat bajan duten osasun zentroak, baja horiek ordezkatu barik daude, murrizketak egin dituztelako. Hori denbora luzez gertatu den kontua da, pandemia aurretik ere.\nAzkenaldian, pandemia dela eta, askotan entzun dugu “ez dagoela medikurik”. Administrazioaren jarrera zelakoa izan dala uste duzu? Gestioa ona izan da?\nMedikuak egon badaude, baina osasun sistema publikoan lan egin ahal izateko espezializatuta egon behar da; familia medikuntzan, pediatrian, kardiologian… Urtero MIR azterketa hori burutu eta plaza Espainiako Ministerioan hautatu beharra dago. Hautaketa horretatik mediku asko kanpo geratzen dira. Beste alde batetik, berriz, egon diren mediku asko ere ez dira behar bezala zaindu, kontratu oso ezegonkorrak izan dituzte eta, horren aurrean, lanera beste leku batzuetara joatea erabaki dute: ospitaleko larrialdi zerbitzuetara, mutuetara, medikuntza pribatura… edo beste batzuk Euskal Herritik kanpo joan dira.\nHori konpontzeko neurririk hartu da ?\nMedikuen kasuan ez dira gehiago kontratatu. Erizainak kontratatu dituzte eta administrazioko langileak ere, baina ez dira nahikoak, euren lana ere nabarmen igo delako.\nLehen arretako zerbitzuak indartu egingo dituztela esan dute askotan. Nabaritu duzu hori? Zelakoa da egoera Lekeition?\nEz da nabaritu, dagoen pertsonalarekin lan karga gehiago dugu. Udan langile kopuru erdiarekin burutu dugu lana, aurten oporrak epe mugatu batean hartu behar izan ditugulako eta ordezko bakarra izan dugulako pediatria eta nagusien 10 medikuko lan-talde baterako. Gainera, Lekeition, udan, biztanle kopurua hirukoiztu egiten da. Ohikoa da udazkenean lan gehiago izatea, urtaro txarra izaten delako paziente kronikoen ohiko deskonpentsazioengatik. Guzti horrek erabat erre gaitu langileei. Eta, gainera, bigarren olatu honetan koronabirus inzidentzia-tasa oso altua dugu Lekeition. Lan asko dugu.\n“Langile gehiago behar ditugu, eta beti bezala, berandu gabiltza”\nZelakoa da orain, bigarren olatuan, ematen den zerbitzua? Zein protokolo jarraitu behar dituzue?\nKoronabirusari dagokionez, lan asko daukagun arren, dena esan bezala protokolo batean jasota dago, bai kasu positiboena zein kasu horien kontaktuen kontrola; aztarnarien bidez egiten da hori. Baina aurretiaz burutzen genituen kontrol asko ezin izan dira bermatu hilabete hauetan, paziente kronikoen kontrola, esate baterako.\nZer egin beharko luke administrazioak?\nArgi dago profesional gehiago kontratatu behar direla, urteetako beharrizana da eta aurreikuspen faltak egoera honetara eraman gaituelako.\nZergatik da horren garrantzitsua lehen arretan zerbitzu onak eskaintzea?\nGaixotasun larrien diagnostikoa, kronikoen kontrola, gaixo paliatiboen zaintza, etxeetara bisitak… Horiek guztiak burutzen ditugu lehen arretako osasun langileok, baina orain 7 hilabetekoarekin alderatuta, denborak eta kalitateak behera egin dute nabarmen, ez gara denetara heltzen. Horregatik, lehen arretan zerbitzu ona eskaitzeak osasun prebentzioan du eragina, gaixotasunak ahalik eta arinen prebenitzea, diagnostikatzea edo kontrolatzea ondorio larriagoak ekiditeko bidea baita.\nZein ondorio dakartza lehen arretan beharrezko zerbitzua ez eskaintzeak?\nLehen esan bezala, lehen arretak egin beharko lukeen prebentzio lan hori ez badu burutzen, gaixotasun batzuk larriagotu egiten dira, eta gaixoek ospitalean bukatzen dute. Ospitaletan egoera ezegonkortzen hasi da dagoeneko, betetzen hasi direlako, eta bertako langileek ere euren gain daramate hilabeteetako zama eta sufrimendua.\n“Lehen arreta ona eskaintzeak prebentzioan du eragin zuzena”\nAurrez aurreko arreta eten egin da COVID-19 garaian. Ze zentzu du horrek? Ados zaudete telefono bidezko zerbitzuagaz? Lan karga handitu zaizue?\nLehen balorazioa kontsulta telefoniko bidez egiten dugu eta jasotako informazioaren arabera erabakitzen dugu kontsultan ikusi edota kontsulta telefoniko horrekin hasieratik irtenbidea eman dakiokeen. Azken finean, osasun zentroetara derrigorrean etorri behar duten pazienteak dira zahurgarrienak: sintrom kontrolak, haurdun daudenen kontrolak, haurren azterketak edota ultzeren sendaketak, besteak beste. “Triaje” telefonikoaren bidez, eurak babestea da helburu nagusia, kutsatzea saihesteko, hain zuzen. Telefono bidezko zerbitzuarekin sentimentu kontrajarriak ditut, nire pazienteak normaltasunez ikustea gustatuko litzaidakeelako, baina, lehen aipatutakoagatik, badakit ezin dela egin. Beste alde batetik, telefono deiz jositako agenda saturatuekin gure lan karga handiagoa da eta, ondorioz, kalitateak behera egiten du, nahigabe.\nOsasungintzan greba deituta dago biharko. Zergatik da beharrezkoa?\nGehiago ezin dugula aldarrikatzeko da beharrezkoa. Gure pazienteak ondo artatu nahi ditugu, denbora eskainiz, kalitatezko denbora. Euren ongizatea nahi dugu, eta hori bermatzeko gure ongizatea bermatu beharra dago. Langile gehiago behar ditugu eta, beti bezala, berandu gabiltza.\nErlazionatutako edukiaEskubidedun kalitatezko osasun publiko baten aldeko greba deitu dute Osakidetzan


Jon Maiaren "Bihar" manifestutik bestemundubat.eus webgunea sortu da — Gaztezulo\nJon Maiaren "Bihar" manifestutik bestemundubat.eus webgunea sortu da\nJon Maiaren "Bihar" manifestutik bestemundubat.eus webgunea sortu da Atarian edonork eman ahal izango du atxikimendua bertan eskegita dagoen manifestuari. Gainera, webgunea bisitatzen duenak manifestuak iradokitzen dizkion ideiekin bere ekarpenak egiteko aukera izango du testu, marrazki, audio, bideo edo musikaren bidez. https://www.gaztezulo.eus/albisteak/jon-maiaren-bihar-manifestutik-bestemundubat-eus-webgunea-sortu-da https://www.gaztezulo.eus/albisteak/jon-maiaren-bihar-manifestutik-bestemundubat-eus-webgunea-sortu-da/@@download/image/mundua.jpg\nAtarian edonork eman ahal izango du atxikimendua bertan eskegita dagoen manifestuari. Gainera, webgunea bisitatzen duenak manifestuak iradokitzen dizkion ideiekin bere ekarpenak egiteko aukera izango du testu, marrazki, audio, bideo edo musikaren bidez.\nPandemia honegatik sortutako krisia hasi zenetik Jon Maia bertsolariak beharra izan dutenentzat edo kaltetuak atera direnentzat poema pertsonalizatuak idazten aritu da. Honela guztira 280 poema-bertso pertsonalizatu baino gehiago sortu ditu isolamendua gainditzeko zubi gisa.\nBorondatez egiten ari den lan honetatik abiatuta, eta ezagutzen ari den errealitateak hunkituta bertsolariak Bihar manifestu poetikoa idatzi zuen testu eta baita grabatu ere. Manifestu hau Amaiak irakurtzen du, ebakuntza egin berri zaion eta ospitalean dagoen neska batek, eta testua kosta ahala zabaldu behar dela uste du. Horrela, Tromsø, Norvegian, Artiko polarrean bizi diren Dori eta Chris-i bidaltzen die, hauek, poloko hotzean bertan ere, testuak barne emozio eta indar bera sortzen duela egiaztatzen dute. Adierazpena zabaldu behar dela sinetsita, ingelesera itzuli eta grabatzen dute. Bihar manifestuak bere ibilbidea egiten jarraitzen du sare sozialetan eta telefono bidezko mezularitzako aplikazioetan, hizkuntza gehiagotara itzultzen hasten delarik. Hala, hamabi hizkuntzatara itzulia izan da idatzia jada.\nTestua informatikari batengana ere iristen da eta izaten ari den hedapena kontuan hartuta, webgune bat egiteko proposamena egiten dio Maiari, mundu osoko jendeak atxikipena eman dezan. Bestalde, mapa interaktibo bat egiteko aukera eskaintzen zaio bertsolariari. Hala, sortutako webgunean edonork eman ahal izango dio atxikimendua manifestuari eta maparen bidez, munduko zein bazterretatik egin duten bat testuarekin ikusi ahal izango da. Mapa horrek ahalik eta atxikimendu gehien lortzea da asmoa orain. Horrekin batera, webgunea bisitatzen duenak Bihar manifestuak iradokitzen dizkion ideiekin bere ekarpenak egin ahal izango ditu testu, marrazki, audio mezu, bideo edo musikaren bidez.\nHoni hasiera eman ziotenen esanetan beraiek hasiera baino ez dira izan. Euren helburua borondateen eta indarren batura lortzea da, krisi hau kontzientzia eta aukera bihurtzen laguntzeko sinergia bat lortzea, eta katearekin jarraitzea ideia hau zabalduz: bai, beste mundu bat posible da eta, gainera, orain inoiz baino gehiago, beharrezkoa da. Beraiek ibai txiki hau askatu dute, tantaz-tanta itsaso bihurtzea espero dutena.


2012-08-07\t0 0 Tweet\nHalle orkestrako musikariak, Kursaal kanpoaldean.\nDonostiako Musika Hamabostaldiko hainbat kontzerturen kritikak plazaratuko ditu Montserrat Auzmendik datozen egunetan ARGIA.com-en. Hauxe da lehehengoa: Hallé Orkestrak Sir Mark Elderren zuzendaritzapean hilaren 3an eta 4an Kursaal Auditorioan emandako kontzertuari buruzkoa.\nFitxa: Musika Hamabostaldia. Hallé Orkestra. Zuzendaria: Sir Mark Elder. Donostiako Orfeoia. Zuzendaria: J. A. Sáinz Alfaro. Bakarlariak: Gary Hoffman (txeloa), Giselle Allen (sopranoa), Madeleine Shaw (mezzoa), Peter Berger (tenorea), Alexander Vinogradov (baxua), Darius Battiwalla (organoa). Egitaraua: Debussy, Elgar, Strauss, Dvorak eta Janaceck-en obrak. Lekua: Kursaal Auditorioa. Data: abuztuaren 3 eta 4a.\nAzkar pasatzen dira urteak, bai. Ematen du orain dela gutxi esan geniola agur 72. Musika Hamabostaldiari, eta, berriz ere, maite dugun jaialdiaren edizio berri bat topatzen dugu.\nJoan den ostiralean izan zen inaugurazioa. Urtero bezala, Donostiako hainbat lekutan izan ziren saio musikalak, baina, horien artean, azpimarragarriena, Kursaal Auditorioan izandakoa, ziklo sinfonikoaren hasierakoa hain zuzen ere.\nHallé Orkestra, Britainia Handiko orkestra sinfoniko zaharrena (1858. urtean sortu zen), esperientzia izugarriaren eredua izan zen, dudarik gabe. Ez genuen topatu bere soinu edo nortasunaren bila dabilen talde bat, baizik eta zein interpretazio mota nahi duen ondo dakien orkestra sendo-sendo bat. Bestalde, Sir Mark Elder-ek, taldearen zuzendari titularra 2000 urtetik aurrera, ondo daki zein diren orkestraren bertuteak eta ederki kanporatzen ditu.\nBi egun segidan izan dugu orkestra hau jaialdian, eta bietan zapore ona utzi du entzuleen artean. Inaugurazio saioan, Debussy leunarekin ireki zuten kontzertua. Konpositore honen jaiotzaren 150. urteurrena da, eta horrexegatik Hamabostaldi honen protagonista izango dugu egile frantziarra. Hallé Orkestrakoek “Images” obratik numero pare bat aukeratu zuten: Gigues eta Rondes de printemps. Taldearen soinu biribil eta fina luzitu zen lan honetan. Halere, oraindik txalotuagoa izan zen Edward Elgar-en ”Biolontxelorako Kontzertua, op. 85” obraren interpretazioa. Gary Hoffman txelojolea protagonista izanik, interpretazio taxuduna eman zuten britainiarrek. Teknika izugarria du Hoffman-ek eta musikalitate orekatua. Hau da, ez genuen sumatu adierazkortasun erakustaldi hunkigarririk, baina bakarlariak obraren irakurketa soila eta garbia egin zuen, dudarik gabe.\nTaldearen sendotasuna (ze metal ederrak!) agerian geratu zen saioaren azken obrarekin. Richard Straussen Heroiaren bizitza bat poema sinfonikoa aitzakia paregabea izan zen orkestraren soinu-hedatze ederra erakusteko. Azpimarratu behar dira biolinaren solo zoragarriak (heroiaren neska-laguna) eta tutti jenialak. Nerbioduna da Elder zuzendaria, eta horixe transmititu zuen, nerbio eta energia, nahiz eta adierazkortasun eskasa izan, dena esan behar bada. Kontzertua amaitzeko, propina bat oparitu zuten, oso berezia: Eric Coates-en The three Elizabeths obraren pasarte bat. Lan honek, Britainia Handiko erreginaren 50. urteurrenerako egina, ez du interes musikal berezirik, baina zalapartatsua izan zen, hori bai.\nLarunbateko saioan lan erraldoi pare bat oparitu zigun Hallé Orkestrak. Hainbat aldiz entzun dugun Dvorak-en Mundu berriaren sinfonia kemen bereziz interpretatu zuten. Metalak azpimarragarriak azaldu ziren berriz ere. Beharbada aniztasun dinamiko eta agogikoa faltan bota genituen, baina taldeak duen soinu distiratsuak freskotasuna eman zion interpretazioari. Hori bai, sinfoniaren bigarren mugimendua, ”Largo”-a agian arinegia izan zen, eta berez duen poesia lasaia desagertarazi egin zuten. Pena.\nInteresgarria, oso, suertatu zen programaren azken obra. Hain gutxitan ematen den Leos Janaceck-en Meza glagolitikoa-k, musika liturgikoaren beste ikuspegi bat eman zigun, energiaduna, argitsua, espirituala bene-benetan, eta hori kontuan hartuta Janaceck ateo sinetsita zela. Donostiako Orfeoia puntu-puntuan egon zen uneoro. Bakarlari guztiak ere bai, batez ere Alexander Vinogradov baxua, ahots ederrekoa.


Udane Juartistik baserri bateko horma margotu du Kaleko Artea jaialdian - Azkoitia - Maxixatzen.eus\nUdane Juartistik baserri bateko horma margotu du Kaleko Artea jaialdian\nMaxixatzen.eus 2018-05-25 11:23\nUdane Juaristi artista azkoitiarra Behe Nafarroako Lekunberriko Kaleko Artea jaialdian ari dira parte hartzen, eta bertan izango da zapatura bitartean. Bost egunetan Daniel Muñoz eta Igor Rezola artistekin batera herriko hiru horma margotu eta apaindu dituzte.\n'B eta B' espazioak eta 'Les Ateliers du Temps Libre' elkarteak urtero bi-hiru artista elkartzen ditu, Hergaraiko ibarrean euren lana azaltzeko helburuarekin.\nJaialdiaren helburua da herriko artea bultzatzea eta artearen eta herriaren arteko elkarrizketa sortzea. Egitasmo hori gauzatzeko artistek Frantzia, Espainia eta Portugalgo hiri batzuetan eta hainbat landa herritan egindako lanak izan dituzte eredu.\nAzaldu dutenez, landa eremuko herri txikietan eta herrixketan gero eta gehiago dira artearen adierazle guztiak bultzatzen dituztenak. Herriak hustu ez daitezen, biztanleak erakartzeko eta herri horietan kultura errotzeko eta indartzeko bidea dela uste dute antolatzaileek.\nLehen ekintza hori Lekunberrin garatu da. Herriko biztanleen eta udalen oniritzia eta parte hartzea ezinbestekoak izan dira. Xedea Lekunberrin dute 'B et B' espazioak eta 'Les Ateliers du Temps Libre' elkarteak. Artearen aldeko erronka egitea da helburua, artea edozein lekutan garatzea, bai hiri handietan, baita landa eremuko herri txikietan ere.


Fikzioa, baina ez asmazioa\nRamonik 96 urte ditu, eta seme bat du Puerto de Santa Maria espetxean (Espainia). Antzeko egoeran daude Jose Angel eta Piedad; adinekoak dira, eta seme-alabaren bat kartzelan dute, baina Piedad, horrez gain, burua galtzen hasia da, eta ia ez du inor ezagutzen. Haien ibilbideak txirikor- datu egiten dira, urrundu eta berriro gurutzatu; hiru istorio desberdin dira, baina maite dituztenak urrun edukitzeak elkartu egiten ditu haien bizipen eta sentimenduak.\nFikzioa da dena, asmaturikoa, pelikula baten gidoia. Baina ez guztiz. Ramoni pertsonaia Ramoni Galdeanok antzezten du; Pakito Lujanbio preso ohiaren ama da, eta, hortaz, badaki zer den ia 30 urtez kartzela batetik bestera ibili behar izatea semea ikusi ahal izateko. Jose Angel, berriz, Jose Angel Aramendi da; aktore gisa Motxilaren umea pelikulan egin zuen debuta, baina, horrez gain, Alaitz Aramendi presoaren aita da. Den-denek Azken arnasa arte pelikulan parte hartu dute, Motxilaren umea hari segida ematen dion filma eta presoen senitarteko adinekoen errealitatea azalera ekarri nahi duena. Datorren asteartean aurkeztuko dute, Bilboko Kafe Antzokian.\nMotxilaren umea sekulako arrakasta izan zen, eta ez soilki 2017an estreinatu zenetik milaka lagunek ikusi dutelako edo nazioarteko hainbat jaialditan aurkeztu dutelako. Beste bat izan da haren arrakasta: ezkutuan zegoen errealitate bat agerian uzteko balio izan zuen, eztabaida politikoaren erdigunean jarri zuen, eta errealitate horri izena jarri zion. Gaur egun, haur motxiladuna esapidea ezagun egin da gurasoren bat —edo biak— espetxean dituzten umeak izendatzeko. BERRIAk jaso du bere estilo liburuan, eta ETBk Ur handitan saiorako gai horren inguruan prestatutako erreportajeari Motxiladun umeak izenburua jarri zion.\nKurkuluxetan elkarteak ekoitzi zuen Motxilaren umea, eta elkarte hori dago Azken arnasa arte filmaren atzean ere. «Nabarmendu nahi izan dugu gure nagusiek zelako garrantzia duten, zer-nolako ardura eta duintasuna erakusten duten egoerarik larrienetan ere; eta seme-alaba edo biloba espetxean edukitzea bada egoera larri horietako bat», azaldu du Koldo Zelestinok, Kurkuluxetan elkarteko kide eta filmaren zuzendarietako batek.\n«Bihotz guztietara eta pentsamolde guztietara» iristeko moduko pelikula egin nahi izan dute, beste zuzendari Rita Naveirak azaldu duenez. «Erakutsi nahi izan dugu zer-nolako egoeran dauden hainbat pertsona nagusi». Eta, horretarako, aktore profesionalekin lan egin beharrean —Itziar Ituño da pelikulan agertzen den aktore bakarra; Motxilaren umea-n ere agertzen zen— antzeko esperientziak bizi izandako pertsonekin jokatzea hobetsi dute.\nProselitismorik egin gabe\nMotxilaren umea pelikularekin bezala, Azken arnasa arte-rekin ere ez dute proselitismorik edo planteamendu ideologikorik egin nahi izan: egileek errealitate bat jartzen dute ikuslearen aurrean, eta ikusleari uzten diote nahi dituen ondorioak ateratzeko lana. «Sakabanaketa hitza, esaterako, behin ere ez da agertzen pelikulan», azaldu du Zelestinok. «Oinarri sinple batetik abiatzen gara: zerbait baldin bagara, hori da beste batzuk ere izan zirelako. Eta ardura historiko bat dugu ondorengoak ere zerbait izan daitezen».\nHorrekin, omenaldi bat egin nahi izan diote adineko jendeari: «Nagusiak ari dira gizartea astintzen», gogora ekarri du Naveirak. «Pentsiodunen mobilizazioak ikustea besterik ez dago. Hainbat arlotan, nagusiak ardurak hartzen ari dira, eta gai honetan ere bai. Nik uste dut momentua oso aproposa dela honen moduko pelikula bat egiteko». Zelestinok dioenez, «gorazarre» egin nahi izan diete pertsona nagusiei, «omenaldi xume bat hainbat arlotan, eta errealitate krudel honen aurrean ere, egiten ari diren ahaleginari, haien kemenari eta duintasunari».\nNaveirak dioenez, horrelako egoerak pairatzea egokitu zaien nagusien ezaugarria izaten da «isilpean» eramaten dutela euren oinazea: «Ez dira inoiz kexatzen. Haien egoeraz hitz egiten badiezu, beti aipatuko dizute ustez okerrago dagoen norbait. Baina egundoko lana egiten dute, egundoko ahalegina, eta hori nabarmendu nahi izan dugu».\nPresoen senitarteko adinekoen gaia ezkutatu antzean egon da orain arte. «Errealitatea hor dago», esan du Zelestinok, «eta, zuzenean edo zeharka, jende askori eragiten dio. Aurreko filmarekin ere arazo bat jarri genuen mahai gainean, baina, nire ustez, badago ñabardura bat: umeak, azken finean, etorkizuna dira, hazten ari dira, baina nagusiak badoaz. Zoritxarrez, oso litekeena da baten bat hiltzea pelikula aurkezten dugun bitartean. Espero dugu honek balio izatea barruak mugiarazteko eta baten bat konturatzeko ezin dugula denbora luzez itxaron hau konpondu arte».\nIzan ere, hori da, egileen ustez, errealitate horren alderik makurrena: borondate politikorik egotekotan, erraz asko konpon litekeela: «86 urte edukitzea ez da konpongarria», esan du Zelestinok; «hori adina da, ez du atzera bueltarik. Baina 86 urteko pertsona horrek senide presoa ikusteko mila kilometro egin beharrean hamar kilometro egitea, hori ordu gutxiren buruan konpon daitekeen arazoa da».\nDatorren asteartean izango da estreinaldia, Bilboko Kafe Antzokian, 19:00etan, eta oso ekitaldi berezia prestatu dute horretarako: pelikula proiektatzeaz gain, musikariak, bertsolariak, filmean parte hartu duten aktoreak eta presoen senide adineko ugari izango dira han.\nAurrerago, urriaren 10ean Hernaniko Biteri kultur etxean (Gipuzkoa) eta 14an Lekeition (Bizkai) eskainiko dute. Sorta luze baten lehenengo emanaldiak izango dira horiek. Oraingoz, euskara hutsez emango dute filma, eta laster ingelesezko, gaztelaniazko eta katalanezko azpidatziak jartzeko asmoa dute.


6. Udaletxea | Tolosa Turismoa\nHementxe ematen zaie hasiera Tolosako Inauteriei, giro ederrean. Ostegun Gizeneko txupinazoarekin, plaza hau jendez eta alaitasunez betetzen da txarangen erritmoan.\nPlaza Zahar hau da herriko jai guztien bihotza. Sortu zenean ere hala zen. XVII. mendearen erdialdean eraiki zuten, 1503an Tolosa erraustu zuen suteak erabat suntsitutako 5 orubetan, eta bertan egiten zen eguneroko azoka.\nUdaletxea ere garai berean eraiki zen, 1657tik 1672ra bitarteko aldian. 2001ean birgaitu egin zen, baina jatorrizko ezaugarriak galdu gabe. Eta birmoldaketa hori egin zenean, Udaletxea eta ondoko Aburuza Jauregia lotu egin ziren zubi txiki baten bitartez.\nJauregi horia XVI. mendeko eraikin bat zen. 90eko hamarkadan, eraitsi eta berregin egin zen, eta udal-bulegoak jarri ziren bertan. Horretarako, jauregiaren jatorrizko fatxadaren behealdea jarri zen berriz, eraikinaren atzean dagoen Andre Maria plazatik ikus daitekeenez.\nPlaza Zahar honetan bertan, 1936ko abuztuaren 11n, euskarazko liburuen erreketa egin zen. Frankistek Tolosa hartu berria zuten, eta udal-liburutegiak eta eskolak arpilatu, liburuak plazan pilatu eta erre egin zituzten.\nEra berean, Zerkausiaren parean kokatutako inprimategia hustu zuten. Inprimategia Ixaka Lopez Mendizabalena zen, hau da, haurrek euskaraz irakurtzen ikasteko ‘Xabiertxo’ liburu ezagunaren egilearena. Izan ere, gerra-garaian debekatuta egon zen, eta 50eko hamarkadan ikastoletan klandestinitatean erabiltzen zuten testuliburu bakarrenetakoa izan zen. Liburua Euskal Pizkundearen ikono bat izan zen, eta kultura-mugimendu horri omenaldia egiten zaio hemendik metro gutxira.\nZoaz eskuinaldean ikusten duzun kaletik hurrengo punturaino: Santa Maria parrokia.


Uribe Kostako Asanblada Transmaribibolloa sortuko dute, "gure borrokaren merkantilizazioari aurre egiteko" - Uribe kosta - Hiruka.eus\nUnai Brea 2019-06-07 13:16\n"Bilborekin konparatuta, Uribe kostan erasoak jasotzeko arrisku handiagoa dago", diote batzarraren deitzaileek. HODEI TORRES\nEkainaren 13an, Larrabasterrako Plaza Beltza Kulturgunean, 20:00etan. Horiexek dira Uribe Kostako Asanblada Transmaribibolloa sortzeko deialdiaren koordenadak. LGTBI+ kolektiboaren borroka "merkantilizatzeko" eta eskuinaren mesederako erabiltzeko saiakeren aurrean erantzun bat eman guran ipini dute martxan ekimena, deitzaileek azaldu digutenez.\nZein da deialdiaren arrazoia?\nUribe Kostako sexu-disidenteak batzea, gaur egun LGTBI+ izenak gogora ekartzen duen gizon zuri, erdi gazte eta dirudunetik aparte. Bereziki aurre egin nahi diogu irailean Bilbon egingo den EPOAren batzarrari. Europako Harrotasunaren Jaia (Pride jaia) antolatzen dutenak dira EPOA, izatez LGTBI+ kolektiboko elkarteen elkarte bat, eta jakin badakigu interes handia dagoela erakundeen aldetik jaialdi erraldoi hori Bilbon antolatzeko. Momentuz, iraileko batzarra egin dadin 120.000 euro gastatuko dituzte, sekulako dirutza.\nPink washing esamoldea datorkit gogora, horixe erabili duzue deialdiaren kartelean.\nHori da. Hau sortu dugu, alde batetik uste dugulako Pride-arekin egiten dena gure borroka merkantilizatzea dela, etekin ekonomikoak lortzeko erabiltzen dute. Bilbon orain LGTBI hotel bat ireki nahi dute… azkenean dirua besterik ez da. Eta nor dago ordezkatuta pride horren harrotasunean? Gizona, zuria, gorputz normatiboa duena, gaztea, dirua duena… Non geratzen dira transak, emakume bollerak, adinekoak? Azkenean borrokaren esentzia galdu da, eta jaia geratu da.\nUribe Kostan aitzindariak zarete, ez da egon horrelako mugimendurik ia...\nEuskal Herrian, normalean, sexu-migrazioa ematen da hiriburuetarantz. Gure kasuan Bilbora. Hango giroa eta Uribe Kostakoa oso desberdinak dira, Bilbon ghettoa dago, jende asko elkartzen da eta eroso egon zaitezke.\nBaina Uribe Kosta barruan, ez dira berdin izango Getxo eta Lemoiz, esaterako...\nBilborekin konparatuta, nahiko antzekoak dira biak. Uribe Kostan zure identitatea agerian uzten baduzu eraso bat jaso dezakezu. Eta gertatu izan da. Bestalde, Bilbon elkarrekin ibiltzen dira dirua daukatenak eta ez daukatenak, baina hemen badakigu zein den egoera, oro har jendea hobeto dabil diruz. Eta maritxu gazteak aurrezten ibili ohi dira dirua, umeak erosteko. Bollerak, berriz, bizimodu normatibo baten bila, haurdun geratzeko eta abar. Uribe Kostan egon badaude trans beltzak, esaterako, baina Bilbon baino askoz gutxiago. Azken batean Bilbo handia eta han badaude espazioak guretzat, eta Uribe Kostan ez. Hemen erasoak jasotzeko aukera handiagoak daude.\nNon dago homofobia eskualdeko eguneroko jardunean?\nBada, egin ezazu saiakera mutila izanda beste mutil batekin kaletik joateko eskutik helduta. Begiratuko dizute, agian norbaitek zerbait esango dizu, edo agian ez, baina tentsio hori, beldur hori, beti dago. Lumafobia ere aipatu beharra dago; oso barneratuta daukagu. Sexu-disidenteok tentsioz bizi dugu egunerokoa, elkarrekin gaudenean "luma" gehiago azal dezakegu, lasaiago hitz egin, baina Heterolandian gaudenean, eta dena da Heterolandia, zaindu egin behar dugu zer diogun, nola diogun…\nZer ekintza-mota egiteko asmoa duzue asanblada sortutakoan?\nHori asanbladak berak erabaki beharko du. Momentuz Uribe Kostako jendea batzea, harremanak sortzea eta gure nahiak eta beharrak zeintzuk diren ikustea nahi dugu. Eta zer egin? Dena dago erabakitzeke. Manifak, jaiak, hitzaldiak... Espazioak irabaztea ere bada helburua, erabiltzen ditugun guneak seguru bilakatzea. Garbi daukagu, hori bai, ez dugula nahi gure borroka merkantilizatzea edota politika neoliberalak estaltzeko erabiltzea. Batzarra irekia da, baina badaude ildo batzuk: ez dugu jende eskuindarrik onartuko.\nEta izena? Zergatik transmaribibollo?\nGu izendatzeko beti erabili dituzten berbak geureganatzeko. Maritxu deitzen digute. Bada, bai, maritxuak gara. Modu praktikoa da homofobiari, transfobiari eta bifobiari aurre egiteko.


Ezpala Gaztetxearen desalojoari buruz | Borroka Garaia da!\nEzpala Gaztetxearen desalojoari buruz\nPosted by kolaborazioak 14/01/2016\nBorroka garaia da! webgunerako kolaborazioa, egilea: Tolosako Gazte Asanblada\nAtzo goizeko 5:00 etan jo zuen iratzargailuak Tolosako Gazte Asanbladako kideontzat. Tolosako Ezpala gaztetxean erresistentzia txanda egiten ari ziren hainbat gaztek alarma jo zuten.\nErtzaintza asmo argiekin zetorrela ikusirik ezkutuko irteera batetik atera eta kanpotik ikusle papera hartuz beraien mugimenduak aztertu zituzten. Gutako bat beraiengana gerturatu zen zein asmo zuten galdetzera. Desalojatuak izango ginela esan ziguten. Guk desjabetzea legalki justifikatzen duen epailearen agindua eskatu genien, beraien erantzuna? “Vosotros tampoco pedisteis permiso para entrar”.\nMomentu oro eskatu genien epailearen agindua erakutsi zezaten, guk gure eskubideak genituela eta beraien jokabidea guztiz ILEGALA zela salatuz. Ertzaintzak ez zuen ezer erakutsi. Zergatik? Zer ezkutatzen zuten? Agindua badute eskuan, zergatik ez dute erakusten mota honetako prozesu judizialetan egin ohi den moduan?\nBidegabekeria honetaz gain, azpimarratu beharra daukagu ertzainek izan zuten jarrera oldarkorra. Irainak, builak, mehatxuak eta kolpeak pairatu behar izan genituen bertan geure eskubideen defentsan geunden gazteok. Identifikazio eta miatze bortitz eta arbitrarioak ere jasan behar izan genituen.\nUdaletxearekin harremanetan egon gara okupazioaren aurretik, eta beraien jarrera argi eta garbi gelditu da zein izan den. Batetik, guretzako leku aproposik ez dagoela esan zaigu eta gazteon problematikari heltzeko intentziorik ez dute erakutsi inondik inora ere.\nOkupazioaren prozesu guztian zehar udalak izan duen jarrera salatu nahiko genuke. Elkarrizketaren bidea alboratuz, aldebakartasunez, gu desjabetzeko erabakia hartua zuen orain egun batzuk. Erabaki honen eta bere iniziatibaren ondorio izan da gure kaleratzea eta hau gogor salatu nahiko genuke.\nGainera, nola da posible, prozesu judizial bat daraman kontu batean udaletxeak esku-hartzerik izatea? Argi dagoena da, EAJ-ko udal gobernua gazteon beharrei bizkarra emanda bizi dela egunerokotasunean.\nOztopoak oztopo, bizi eta ikasi duguna ez digute desalojatuko eta gazteok gazteontzat eraikitako errealitate alternatibo bat posible dela erakutsi dugu. Ezpala kendu digute baina inork ez dizkigu kenduko 23 egunetan bizitako uneak, egindako lagunak eta borrokarako indarra!\nAmetsak aginduek baino indar gehiago dutelako, pareta grisak kolorez bete ditugulako, gazte mugimendu antolatu baten beldur direlako, ez dugu etsiko! Amesten jarraituko dugu! Lanean jarraituko dugu! Iluntasunetik ihesi etorkizuna eraikitzera goaz!\nEzpala kendu digute, baina sustrai sendoak dituen zuhaitzak bizirik dirau!\nPosted in: Euskal HerriaTagged: ezpala, tolosako gaztetxeaPermalinkUtzi iruzkina\n← Hirugarren gradua vs. Amnistia\n“Más quemada que la pipa de un indio” →


b-learning – IKTak eta konpetentzia digitalak hezkuntzan\nHona hemen Mertxe Gordillok 2017-2018 ikasturtean HEZikt graduondokoaren hirugarren moduluko E-learning aplikatua enpresan izeneko ikasgaiari buruz egindako sintesia. Formazioa edo prestakuntza ez da bakarrik unibertsitateen gauza. E-learning-ak enpresan ere badu bere lekua, eta aldaketa-prozesuen eragile izan daiteke: aldaketa kulturalen, metodologikoen eta teknologikoen eragile, hain zuzen ere. Nolakoak dira prestakuntza-prozesuak enpresatan? Zer eragin du e-learning-ak horiengan? Zer plataforma edota eduki landu daitezke? Enpresen prestakuntza-prozesuetan e-learning-ak dituen inplikazioak … Irakurtzen jarraitu E-learning aplikatua enpresan\nhezikt 2018-03-16 2018-03-19 Iruzkin 1\nHona hemen Juanan Pereirak 2017-2018 ikasturtean HEZikt graduondokoaren lehen moduluko On-line eta blended ikaskuntza: aplikazioak eta baliabideak izeneko ikasgaiari buruz egidanko sintesia. Gaur egungo gizarteak on-line ikasteko joera du. Ez soilik ikaskuntza formala erabiliz (araututako ikaskuntza, graduak, gradu-ondoko ikastaroak) baizik eta bakoitzak bere aldetik, on-line bideoak ikusiz, edo on-line ikastaro masiboak jarraituz bizitza osoan zeharreko -ikaskuntza -lifelong learning- landuz. Argi dago aurrez aurreko ikaskuntza gero eta … Irakurtzen jarraitu On-line eta blended ikaskuntza: aplikazioak eta baliabideak\nhezikt 2018-01-18 2018-01-18 2 iruzkin


Behin batean, jendea gainera zetorkion Jesusi, Jainkoaren mezua entzuteko; Jesus Genesaret aintzira ertzean zegoen. Eta bi untzi ikusi zituen ur-bazterrean: arrantzaleak, untzitik jaitsita, sareak garbitzen ari ziren. Igo zen bietako batera, Simonenera, eta untzia lehorretik pixka bat aldentzeko eskatu zion; gero, eseri eta jendeari irakasten ziharduen untzitik. Hitzaldia amaitu zuenean, Simoni esan zion: Jo itsaso zabalera eta bota sareak arrantzurako.\nSimonek erantzun zion: Maisu, gau guztian eginahalak egin eta ez dugu ezer harrapatu; baina, zuk diozunez gero, botako dut sarea.\nHala egin zuten eta, hainbesteko arrain pila harrapatu zutenez, sareak puskatzeko zorian zeuden. Beste untziko lagunei keinu egin zieten laguntzera etortzeko; hurbildu ziren eta bi untziak ia ia hondoratzeraino bete zituzten. Gertatua ikusirik, Jesusen oinetara erori zen Simon Pedro, esanez: Alde niregandik, Jauna, bekataria naiz eta!\nIzan ere, zur eta lur zeuden eginiko arrantzuagatik Pedro eta beronekin zirenak, bai eta Pedroren arrantzu lagun Santiago eta Joan Zebedeoren semeak ere. Baina Jesusek esan zion Simoni: Ez beldurtu, hemendik aurrera giza arrantzale izango zara.\nUntziak lehorrera atera zituzten eta, dena utzirik, jarraitu egin zioten.\nEz ote dugu Ebanjelioa lehen mailan jarri behar? Gauzarik inportanteenak une kritiko hauetan ez dira mendeen joan-etorrian landu diren doktrinak, baizik Jesus bera eta haren bizitza. Garrantzizkoena ez da jendea gure gauzetan parte hartzera etortzea, baizik Jesusekin harremanetan jartzea.\nKristau fedea esnatu, jendeak Jesusen sua aurkituko duenean bakarrik esnatuko da.\nEman aditzera Ebanjelioaren indarra. Bidali hau.